
• Kincên kurdî li dijî yên Rojava derke- 
tin dikê! 




Pirsa kurd bê kurd çareser nabe! 

"Ger hikûmet bixwaze pirsgirêkê çareser bike, em amade ne bi rêya diyalogê gav bavê- 
jin. Lê eger li ser helwêstên xwe yên tasfîyekirinê berdewam bin û hewl bidin li gor xwe 
pirsa kurd bê kurd çareser bikin, ev dibe tiştekî xeyalî û emê li dijî vê siyasetê rawestin." 


Li Bakurê Kurdistan’ê careke 
din ewrên bêhêvîbûnê asîmanên 
siyasetê dagir kirin. Demeke 
dirêj e ku rayagiştî çaverêya da- 
xuyaniya Wezîrê Karên Hindir ê 
Hikûmeta AKP’ê Beşir Atalay 
bû, ku di derbarê “Vebûna Kurd” 
de pîlanên hikûmetê eşkere bike. 
Lêbelê daxuyaniyên Atalay, di 
serî de kurdan hemû baldarên 
mijarê bêhêvî kir. Atalay di ci- 
vîna xwe ya hefta borî de pro- 
jeya AKP’ê ku pêşiyê wek “Ve- 
bûna Kurd” û paşê jî wek “Ve- 
bûna Demokratîk” dihat navdan, 
vê carê wek “Projeya Yekîtiya 
Netewî û Bratiyê” bilêvkir û got 
ku armanca wan “tasfiyekirina 
terorê û bihêzkirina yekîtiya ne- 
tewî ye.” Wezîrê Karê Hindir, 
pirsgirêka kurd jî wek “teror” 
nirxand. 

Daxuyaniyên Atalay di raya 
giştî de bû sebebê nerazîbûnê jî. 
Li aliyêkî ku li Kurdistan û Tir- 
kiye’yê li dijî siyasetmedarên 
kurd operasyonên girtinê dido- 
min, li ser mebûsên BDP’ê zexta 
polîs û dadgehan tundtir dibe, li 
hin deverên Tirkiye’yê li dijî 
kurdan êrişên lînckirinê diqewi- 
min, li aliyê din tirsa şerê çekdarî 
careke din dilê hemwelatiyan 
teng dike. 



Li beramber xetera bilindbûn 
û tûjbûna pêvajoyeke metirsîdar 
hewldanên saziyên kurd û yên 
aştîxwaz jî didomin. BDP hefta 
borî li Stenbol’ê civînek li dar 
xist. Serokê BDP’ê Demir Çelik 
di civînê de ragehand ku ar- 
manca wan ne tenê rexnegirî ye, 
ew dixwazin têgehiştina nerênî 
ya di derbarê siyaseta kurd û ak- 
torên wê jî bişkînin. Parlamen- 
tera BDP’ê Sabahat Tuncel jî 
helwesta Atalay nirxand û got 
Ger hikûmet bixwaze pirsgirêkê 
çareser bike, em amade ne bi 


rêya diyalogê gav bavêjin. Lê 
eger li ser helwêstên xwe yên 
tasfîyekirinê berdewam bin û 
hewl bidin li gor xwe pirsa kurd 
bê kurd çareser bikin, ev dibe tiş- 
tekî xeyalî û emê li dijî vê siya- 
setê rawestin. 

Parlementerê BDP’ê Hasip 
Kaplan jî bal kişand ser operas- 
yonên hefta borî û di encamê de 
gelekî kes hatine girtin û banga 
devberdana şîddeta dijî kurdan 
kir: “Ji bîr nekin ku ger zilma za- 
liman hebe, Xweda’yê mazlûma 
jî heye, ya gel jî partiya wan ya 


aştî û demokrasiyê heye.” 

Di vê navberê serokê 43 baro- 
yan ku li Amed’ê civiyan dax- 
waza destûreke sivîl kirin. Di 
encamnameya konferansa ku 
hefta borî hat lidarxistin de, ji bo 
çareseriya pirsgirêka kurd dax- 
waza destûreke sivîl hat kirin. 
Serokê Baroya Amed’ê M. Emin 
Aktar diyar kir ku ji bo çareseri- 
yek mayînde divê zagona parti- 
yên siyasî bê guherandin, xebata 
destûreke sivîl bê destpêkirin û 
PKK jî hêzên xwe bikişîne der- 
veyî sînor. 


"Me şerê ragihandinê 
sekinandiye” 


Silêmanî - Emîrê Komela îs- 
lamî hûrdekariyên navçîtiya xwe 
ji bo aramkirina tevliheviyên 
navbera Goran û YNKê bo Rû- 
daw’ê behs kir û ragehand: “Kek 
Noşîrwan ez kirim wekîlê xwe û 
Mam Celal jî sê xal ji bo Kek No- 
şîrwan hebûn.” Elî Bapîr wiha 
axifî: “Mam Celal bahsa sê dax- 
wazan kir ku bo Kek Noşîrwan 
ragehînim: 1. Bila êdî dijberiya 
YNK’ê nekin, Kurdistan- post’ê 


bo lêdana YNK’ê bikar nebin û 
gotegot û şerê ragihandinê rawes- 
tînin.” Emîrê Îslamî bal kişand ku 
Talabanî gotiye “eger Noşîrwan, 
Goran’ê wek partî rabigehîne, 
YNK wê alîkariya wan jî bike.” 
Li gor Bapîr, Noşîrvan wiha ber- 
sîva peyama Talabanî daye: “Me 
milmilanêya siyasî heye ne dijbe- 
rîkirin, hevdem ligel şandina te 
bo Bexda me şerê ragihandinê se- 
kinandiye.” 


Di festîvala kurtefîlman 
de jî gendelî? 


Hewlêr - Biryar e buhara îsal 
sêyem festîvala kurtefîlman li 
Hewlêr’ê bê li dar xistin. 202 
milyon dînar bo vê festîvalê ha- 
tine terxankirin: 100 milyon dî- 
nar bo berhemanîna kurtefîlman 
û 102 milyon dînar jî bo rêvebi- 
rina hurdekariyên festîvalê. 

Kurtefîlmên ku tevî festîvalê 
dibin, divê di destpêkê de senar- 
yoyên wan bo Rêveberiya Sî- 
nema ya Hewlêr’ê bên pêşkêş- 


kirin, paşê komîsyonek senaryo- 
yan rave dike û eger bê pesend- 
kirin, xwediyê wê bo berhemanî- 
na fîlm 5 milyon dînar werdigire. 

Senarîstên ciwan ji niha ve gili- 
yan ji Komîsyona Ravekirinê û 
Rêveberiya Sînema ya Hewlêrê di- 
kin û dibêjin: Senaryo bi rêya riş- 
wetdayînê tên pesendkirin û bêtir 
senaryoyên kesên nêzîkî rêvebe- 
riya sînemayê tên pejirandin. Ko- 
mîsyonê jî ev tewanbarî red kirin. 

“Ne pêwîst e xelk serweta 
Mam Celal bizanibe" 


BOTAN TEHSÎN 

VlP'yên Kurdistan'êtên nalkirin 






KAWE ŞÊX EBDULLA 

Silêmanî - Sekreterê Encûmenê 
Navendî ya Parlamena YNK’ê Sa- 
man Germiyanî, ragehand ku Pile- 
nûma YNK’ê ji bo çavdêriya berpirs 
û organên YNK’ê hatiye damezran- 
din û YNK dive biçe ser rêya sos- 
yal-demokratên Ewrûpa. Herçiqas 
Sekreterê Giştî yê YNK’ê di encû- 
menê de daxwaz kiribû ku lêpirsîna 
destpêkê li gel wî bi xwe bên kirin 
jî, Germiyanî dibêje: “Mam Celal li 
her cihê ku bixwaze dikare wek pa- 
şayan bijî, ew Serokkomarê iraq’ê 
ye û ne pêwîst e xelk bizanibe ser- 
weta û samana wî çend e.” 

Li gor Saman Germiyanî pêka- 
nîna encûmenê “tecrubeyeke nû û 
destkefeteke din a siyaseta YNK’ê 
ye, lê erkê wê dijwar e.” Germiyanî 
wiha diaxife: “Em dixwazin tevî 
cudahiyên zêde, YNK’ê deynin ser 
xêta sosyal-demokratên Ewrûpa. 
Bê guman di destpêkê de wê karê 
me dijwar be, dibe ku em rastî 
hinek nerîn û helwêstên taybet jî 
bên.” 

Niha encûmena YNK’ê bi danîna 
peyrew û bernameya 10 warên ku 
ji bo karkirina wan hatine destnî- 
şankirin de, amade bike. Sekreterê 
YNK’ê Celal Talabanî, di pilenûmê 
de gotibû ‘bila encûmen çavdêrî û 
lêpirsînê ji min bide destpêkirin’ jî 


Sekreterê YNK’ê Celal Talabanî (Wêne.-Rûdaw) 

Saman Germiyanî dilniya ye ger 
karekî wiha bê kirin, wê Talabanî bi 
asayî bipejirîne: “Li Kurdistan’ê 
Mam Celal ji herkesî demokrattir e. 
Min çend caran bi tundî hinek pirs- 
girêk danîne pêşiya wî, lê wî bi me- 
zinahiya xwe ew qebûl kirin.” 

Derbarê wê yekê ka gelo encû- 
men dikare li serwet û samana Ta- 
labanî de lêpirsînan bike, Germi- 
yanî wiha got: “Dibe ku tu pêwîs- 


tiya Mam Celal bi mal û serwetê 
nebe. Pir ecêb e xelk behsa vê me- 
seleyê dike. Mam Celal li kudera 
dinyayê bijî jî, wê wek paşayan 
bijî. Ew Serokkomarê iraq’ê ye, êdî 
ne pêwîst e xelk bizanibe saman û 
serweta wî çend e.” 

Germiyanî dibêje ku lêpirsînên 
encûmenê bo yekgirtin û hevden- 
giya YNK’ê, nehiştina dûbendiyan 
û bo siyaseteke dirust a YNK’ê ye 
û çavdêriyên encûmenê destpaqijî 
û paqijiya exlaqî, siyasî û civakî 
lixwe digrin: “Her kesê di nav hiz- 
bekê de ger berpirsiyaretî pejirand, 
divê qebûl bike lêpirsîn li gel bên 
kirin jî.” 

Saman tekez dike ku wê encû- 
men bi ser bikeve, nemaze jî ku ji 
aliyê Sekreterê Giştî yê YNK’ê bi 
xwe ve tê serperiştîkirin: “Di nav 
hizbên Rojhilatê de ev cara yekem 
e tiştekî bi vî awayî pêk tê, ev dest- 
pêkeke nû ye di jiyana siyasî ya 
Kurdistan’ê de û bi baweriya min 
ev yek dibe tecrubeyek e nû bo hiz- 
bên din ên navçeya me.” 

Navbirî di bersiva rexneyên ku 
dibêjin ‘endamên ecûmenenê ji 
aliyê payebilindan ve hatine destnî- 
şankirin lewre desthilata wan sînor- 
dar e’ wiha got: “Piştî lidarxistina 
kongre ya YNK’ê, piraniya enda- 
mên encûmenê wê bi rêya deng- 
danê bên hilbijartin.” 


Li Peterborough'ê abîdeya 
qurbaniyên Kurdistan'ê 


Li Peterborough ’ê merasima vekirina abîdeya qurbaniyên Kurdistan ’ê. 


KAWE EMIN 


Peterborough - Piştî salekê ji 
çûnûhatinê û xebata bê westan, di 
dawî de şarevaniya bajarê Peterbo- 
rough ya Brîtanya razî bû ku ji bo 
şehîd û Enfalkiriyên Kurdistan’ê 
monumentekî deyne. 

Hîwa Caf ku gencekî Başûrê 
Kurdistan’ê ye û xelkê bajarê Silê- 
maniyê ye demekî ye ji bo danîna 
vê abîdeyê têdikoşe. Caf herdem 
xema nebûna cihekî xwariye wek 
sembolekê bo kurdên derve ger 
bixwazin rêz li qurbaniyên xwe 
bigrin û herin serdana wê bikin û 
taceke gulan liser deynin: “Ez 
hemû şehîdên Kurdistana mezin 
wek şehîdên xwe dijmêrim, lewma 


hemû qurbanên Kurdistaneke ser- 
bixwe ne.” 

Navbirî gelek hewldan kirin da 
ku bikaribe li bajarê Peterborough, 
ku tenê demjimêrekê ji London’ê 
dûr e, monumentekî şehîd û Enfal- 
kiriyên Kurdistan’ê dirust bike. Bo 
vê mebestê, Caf seredana şareva- 
niya bajêrê xwe kir û hinek rêxistin 
têgihandin ku kurd jî wek netewe- 
yeke çewisandî û bindest xwedî 
maf in ku monumentekî wan li 
bajêr hebe. Lê her carê bi hincetekê 
pêşniyara wî ji aliyê şaredariyê ve 
dihat redkirin. Lê piştî salekê ji çû- 
nûhatinê û xebata bê westan, dû 
dawî de şarevaniyê pêşniyara Hîwa 
qebûl kir. 

Piştî pesendkirina pêşniyarê, 


Hîwa dest bi dirustkirina monu- 
mentekê li parkeke bajêr dike û roja 
28.11.2009’an bi beşdariya jima- 
kurd û dostên gelê kurd li par- 
keke bajêr perde ji ser monumentê 
hat hilanîn û bi zimanê îngilîzî liser 
monumentê wiha hatiye nivîsdan- 
din: “Bo bîranîna Helebçe, Serdeşt, 
Enfal, Qendîl û Qamişlo û hemû 
qurbaniyên kurd.” 

Hîwa bo Rûdawê ragehand: 
“Monument sembola Kurdistana 
mezin e jiber nedibû navê hemû 
bajar û gundên Kurdistan’ê binvî- 
sim ku tevkujî di wan de hatine 
kirin.” 

Hîwa Caf gilî li partî û rêxistinên 
kurdî û medyaya kurdî dike, ku her- 
çiqasî wî peywendî li gel piraniya 
wan kiriye jî lê ji bilî komîteya 
YNK’ê li Brîtanya tu rêxistin tevî 
merasimên vekirina monumentê 
nebûn, û wan hevkariyeke darayî 
ya kêm kiriye jiber wî tenê nikarîbû 
aliyê aborî yê projeyê xwe dabîn 
bike. 

Roja vekirina monumentê roja 
Hîwa Caf a herî xweş bû: “Jiber ku 
hêviya min pêk hat.” Hîwa navê 
xwe jî liser monument ne nivîsan- 
diye: “Min ev kar ne jiber navdarî 
û navûdengiyê kiriye, lewma min 
navê xwe liser monumentê ne nivî- 
sand, ev tenê wefadariyeke bo 
kesên ku bûn qurbaniyên rizgarî û 
serxwebûna Kurdistan’ê.” 


Dibe ku heval û pêşkêşkarê bernama 'VIP' 
Tuwana Ehmed ji min aciz bibe ku ez behsa 
zilamên kurd ên girîng bikim. Lê ew ne şaşiya 
min e, belkî guneha wan VlP'yên kurd e ku bi 
seqetî ew taybetmendî fahm kirine û didin 
meşandin. 

Sekreterê Partiya Sosyalîsta Kurdistan'ê 
(PSK), MesûdTek li hember dîmenê wan çend 
sinêlên ku li jûra VIP a firokexaneya Hewlêrê 
rûniştibûn, digot; "Çawa li Swêdê kurdek tu- 
neye ku xwe weke helbestvan û rojnamevan 
nebîne, herweha li Başûrê Kurdistan'ê jî kêm kes hene ku xwe weke 
VIP nebînin." 

Li xala kontrola firokexaneyeke Ewrûpî, piyên Endamekî Parla- 
menê Kurdistan'ê bilindkirin mîna dîmenê nalkirina hespan û ti 
deng jî ji wî nehat. Lê dema ew parlamenter gihîşt Hewlêr'ê û ji bo 
nîşandana derûnêxweyê nexweş, wîji bodema sêxulekan otomo- 
bîla xwe li pêşiya bu a veguhestina rêvîngên hêla asmanî rawestand 
û hatin û çûyînê astengkir. 

Ew çar zaroyên jiber ku bavê wan Endamên Polîtburoyê ne, li jûra 
VlP'ê bi pozbilindî çaverêyî siwarbûna firokeyê dikirin ku ne'clasa 
busines'bûn. Li dema pirs û kontrolê li balefirgeha Ewrûpî, ew gelek 
damayî hatine pêşçavan. Ew li wir ne tenê mirovên xwedî hurmet û 
kurên endamê polîtburoyan nebûn, lê ew nîv mirovên bê ziman û 
destûpê spî diyarbûn. 

Jineke kurd jî ku şeş bazinên Xelîcî (Kendavî) li destên wê bûn, ji 
bona nîşandana wan zêrên xwe, wê qet nehişt kur û keçên xizmet- 
karên nava firokeyê bêhna xwe hilkêşin. Bêtirî pênc caran wê dax- 
waza av û kola kirin. Di dema hatina xwarê de, min xwest ez pirsa 
cûrê zêrê wan bazinan bikim ku zengila haydarkirinê pê lê dixist. Lê 
ez ne gihiştim, çunkî ew jî derket VIP, tirêmbêleke Landcruiser (Li 
Kurdistan'ê jê re dibêjin, Monîka) hat pêşiya wê li firokexaneyê. 

"VIP" girêdayî reftar, hêza kesayetî û yek rûyî ya mirovan e ya li 
hemû cihan. Lê ne mîna ew dû parlamenterên kurd ên ku bi boneya 
kêmaqiliyê, mafê penaberiyê wergirtin û li vir jî kirin endamê parla- 
menê. 

Serokê Yekîtiya Fûtbola Ewrûpî, Michel Platini ku ji hemû siyaset- 
vanên Ewrûpa'yê naskirîtir û bi tesîrtir e, li firokexaneya Wiyena 
weke kesekî normal li rêza derbasbûna derazînkê rawestiyabû, he- 
valekî min bi tesaduf ew dîtibû û fotoyek bi wî re kişandibû. Lê li vir 
weke sivikatiyeke mezin tê zanîn, eger ku bi busa balefirgehê biçin 
jûr û bên der. 

Lê nivîskar û siyasetvanê Bakûrê Kurdistan'ê, Bayram Ayaz ew tay- 
betmendiya Başûrê Kurdistan'ê vegerand kultura şivantiya ereban 
ya li ser xelkê wê beşa Kurdistan'ê, ku min ne bawer e girîngîbûna 
mirovan girêdayî otomobêlên modela nû, pirjinî û dîwanxaneyên 
mezin e. Lê bi mêjiyê zîrek û wekheviya li hember yasa û sîstemê ye. 


Prof. Park: Diviyabû Talabanî bersîva Noşîrwan nedaba 

Profêsorê BrîtanîWilliam Parkdibêje nakokî û hevrikiyên navberaTev- 
gera Goran û YNK'ê wê bandor liser helwêsta Amerîka beramerî Kurdan 
bike: "Ger ev nakokî berdewam bin dibe ku Amerîka pişta xwe bide 
Hewlêrê." Li gor Park tehdîtên Talabanî yên ser Noşîrwan Mistefa, "ne 
hêja û ne pêwîst bûn. Jiber ev çend sal in li gel Noşîrwan bû. Diviya bû 
Talabanî nepeyiviya." 

Rawêjkarê Ajansa Parastina Kurdistan'ê Xinsî: 

Petrola Kurdistan'ê ji ya 
Amerîka zêdetir e 


U-:' 4 


REBWAR KERIM WELI 



Petrola Kurdistan ’ê ji sedî 2 petrola cîhanê pêk tîne. 


HEMIN BABAN REHIM 

Hewlêr - Rawêjkarê Asayişa 
Aboriya Ajansa Parastina Kurdis- 
tan’ê Bêwar Xinsî dibêje petrola 
Kurdistan’ê bi erzantirîn xercî di cî- 
hanê de tê deranîn û rezerwên Kur- 
distan’ê ku ji sedî 2’yê ji petrola 
cîhanê ye ji petrola Amerîka zêdetir 
e. Xinsî ragehand ku niha rojane 
nêzîka 60 hezar bermîlên petrolê ji 
kêlgeha Tawikê û 40 hezar bermîl 
ji Teqteqê bo derve tên şandin. 

Dr. Bêwar Xinsî di hevpeyvînekê 
de li gel Rûdaw’ê got piraniya kêl- 
gehên petrolê li Herêma Kurdis- 
tan’ê dikevin navçeyên cihê 
nakokiyê. Herwiha got ku li iraq’ê 
nêzîkî 73 kêlgehên petrol û gaze 
hene û 18 ji wan dikevin Herêma 
Kurdistan’ê, bi taybetî jî cihên na- 
kokiyê ku maddeya 140’ê lixwe 
digrin. Ev navçe ji Xaneqîn, Ker- 
kûk, Dîbege û Eyn Zale heta sîno- 
rên Sûriyê dirêj dibin: “Ev hêla 
serekî ya kemera petrola Kurdis- 
tan’ê ye, li herdû aliyan jî petrol 
heye lê navend div ê hêlê de ye, 
hevza petrolê li van navçeyan e.” 

Derbarê rezerwa petrola Kurdis- 
tan’ê ya jî, Xinsî dibêje 112 milyar 
bermîlên rezerw yên iraq’ê heye 
ku, ji vê nîsbetê nêzîkî 20 milyar 
bermîl li jêr xaka Kurdistan’ê ye. 
Bi vî awayî petrola Kurdistan’ê ji 
sedî 15’ya hemû petrola iraq’ê pêk 
tîne: “Li gor zaniyariyan 112 mil- 
yar bermîlên rezerwên iraq’ê hene. 
Bi rastî rezerwa rasteqîn ji vê yekê 
zêdetir e. Lê pişknîn û lêgerînê dix- 
waze, û ji wan 112 milyar bermîlan, 
20 milyar bermîl rezerw li Herêma 
Kurdistan’ê ye. Li gor ku petrola 
iraq’ê nêzîka ji sedî 10 ji petrola cî- 
hanê pêk tîne, petrola Kurdistan’ê 
jî ji sedî 2 petrola cîhanê pêk tîne, 
ev rêjeyeke zêde ye.” 

Rezerwên Kurdistan’ê digihe 

45 milyar bermîlan 

Dr. Bêwar Xinsî ku endezerê pet- 
rolê ye wiha behsa rezerwa iraq û 
Kurdistan’ê dike: “Li gor pisporên 
biyanî, rezerwên petrola Herêma 
Kurdistan’ê digihe 45 milyar ber- 
mîlan, jiber rezerewa iraq’ê ya ras- 
teqîne zêdeyî 250 milyar bermîlan 


dibe, di warê gaze de jî iraq nêzîka 
110 trîlyon metrekûp gaz heye û ji 
sedî 20ê wê gaze ya Kurdistan’ê 
ye.” 

Derbarê xesletên petrola Kurdis- 
tan’ê de jî Xinsî wiha got: “Hemû 
xesletên petrola Kurdistan’ê baş in 
û ji wan piraniya pêkhateyên jeolo- 
jîk ku tê gumankirin petrol di wan 
de hebe, şûn û şopên petrolê bi 
awayekî ron û eşkere pêve diyar in 
û gelek caran bê destkarî jî petrol 
jixweber dipijiqe. Lewma xerciyên 
deranîna petrolê li Kurdistan’ê di 
cîhanê de herî erzan in.” Xerciyên 
deranîna bermîlekê li Kurdistan’ê li 
gor navbirî ji dolarekî kêmtir e, lê 
li Başûrê iraq’ê 3 dolar û li Ken- 
davê 4 dolar û li Deryaya Qezwîn 
18 dolar û li Deryaya Bakur 16-17 
dolar in. Herwiha li Kurdistan’ê di 
kûrahiya 400-3500 metreyan de 
petrol tê dîtin. Lê li navçeyên din 
ên iraq’ê kûrahiyeke zêdetir pêwîst 
e. Ji bilî ku piraniya kêlgehên pet- 
rolê yên Herêma Kurdistan’ê hinek 
ambarên petrolê di wan de hene, 
lewma îmkana berhemanîn zêde 
ne, îmkana her kêlgeheke petrolê li 
Herêma Kurdistan’ê ne kêmtirî 10 
hezar bermîlên petrolê ye û bi pi- 
ranî gaz jî tê derxistin û bi hêsanî 
derdikeve û petroleke sivik e. 

Xinsî herwiha amaje bi wê yekê 
kir ku pêkhateyên jeolojîk ên ku tê 
texmînkirin petrol di wan de be li 
îraq’ê nêzîka 350 heb in ne û heta 
niha 125 ji wan hatine diyarkirin. 

Navbirî ron kir jî ku navenda ke- 
mera petrolê li Kurdistan’ê ji Xane- 
qîn’ê destpê dike heta digihîje 
Kerkûk, Mexmûr, Dîbege û Eyn 
Zale heta sînorê Sûriyê ku bi dirê- 
jahiya 700 km û bi pehniya 200 km 
dibe. Herwiha kêlgeha herî dewle- 
mend a petrolê li Herêma Kurdis- 
tan’ê di navbera Kerkûk û 
Mexmûr’ê de ye û rezerwa wê di- 
gîje 15 milyar bermîlan. 

“Siyaseta petrolê dive 

şefaftir be” 

Bêwar Xinsî rexne li siyaseta 
petrolê ya iraq’ê digre û bi bawe- 
riya wî hê li iraq’ê bi tevahî sûd ji 
petrolê nehatiye wergirtin jiber ku 
sîstema federalî bi tevahî cihê xwe 


(Wêne: Rûdaw) 

negirtiye, dezgeha destûrî û çavdêrî 
û rêxistina rêvebirina petrolê tune, 
herwiha yasaya gaz û petrolê jî 
nîne: “Wezareta Petrolê ya iraq’ê bi 
sîstemeke kevin tê birêvebirin 
lewma dahatên petrolê bi awayekî 
baş nagihin cihên pêwîst, beşeke 
zêde ya dahatan di gendeliyê de bi 
heder diçe, rojane bi sedan hezar 
bermîl vala diçin.” 

Li gor Xinsî baştir dibe ger dos- 
yeya petrolê li Kurdistan’ê bikeve 
destê pisporên petrolê lê ne di destê 
siyasetmedaran de be: “Ger petrol 
dûrî siyasetê be bipêş dikeve û niha 
li îraq û Kurdistan’ê ne ron e ev 
kert di destê kî de ye.” Xinsî pêşni- 
yar jî dike nêzîka ji sedî 5 ji dahata 
petrola ku ji Kurdistan’ê tê firotin 
bo navçeyên ku petrol li wan derdi- 
keve bê terxankirin. 

Navbirî tekez dike ku kurdan bi 
rêya deranîn û şandina petrolê ka- 
rîbûn îspat bikin ku êdî nahêlin ew 
dahat bikevin destê yek hêzê yan 
yek desthilatê de, lê divê bê dabeş- 
kirin û ev garantiya herî baş e jiber 
petrol tê wateya pere û desthilatê. 
Xinsî dibêje ‘divê kurd bizanibin 
ku petrola wan dûr e ji petrol û si- 
yaseta petrolê ya cîhanê, jiber re- 
zerwên wê baş e û divê kurd sûd ji 
vê petrolê wergirin bi rêya paras- 
tina sîstema demokrasî û federe û 
dabeşkirina dahatên petrolê û her- 
wiha damezrandin û bihêzkirina 
peywendiyan li gel welatên ku şîr- 
ketên wan li Kurdistan’ê kar dikin: 
“Ger em bikaribin bi awayekî baş 
reftarê li gel bikin, petrol garantiya 
herî baş e bo Herêma Kurdistan’ê. 
Lewma divê siyaset û dosyaya pet- 
rolê li Kurdistan’ê şefaftir bin.” 

Herêma Kurdistan’ê niha rojane 
nêzîkî 100 hezar bermîlên petrolê 
dişîne derve, 60 hezar bermîl ji kêl- 
geha Tawikê li Zaxo û 40 hezar ber- 
mîl jî ji kêlgeha Teqteq. 

Li gor agahiyên Xinsî, 21 kêlge- 
hên hevbeş di navbera iraq û wela- 
tên derdorê de hene, herwiha 4 
kêlgehên hevbeş ên Kurdistan’ê li 
gel îran û Sûriyê hene: Neftxane li 
Xaneqîn û Kêlgeha Şah li aliyê 
îranê, herwiha li Zummar jî kêl- 
geha Sefî û li aliyê Sûriyê jî kêl- 
geha Hesna. 



Siyaseta petrolê û deskeftiyên kesîtî 

Carekê berpirsekî mezin ji min re got/eger ya- 
saya gaz û petrolê, dabeşkirina serwet û sama- 
nên sirûştî derneçe, tu qîmeta destûra iraq'ê 
nîne. Çunkî ew yasa nîşan didin ka iraq hatiye 
guhertin yan na?. Ev nerîn di cihê xwe deye, iraq 
nehatiye guhertin, çunkî hêşta baweriya mêjiyê 
Erebî, bi dabeşkirina serwet û samanên iraq'ê ya 
li ser bingeha wekheviyê, tune.Tevî ku di he 
boneyan de, dehola wê lê dixin. 

Derbarê van herdû mijaran, Kabîneya Pênce- 
mîn stratejîkeke ron hebû. Ew bi tu awayekî 
amadenebû yek pêngavê jî paşdebikşîne ku derxistina neftê û îmzeki- 
rina bondên neftê mafên xelkên Kurdistan'ê ne, bi gorî ku di destûra 
iraq'ê de hatiye û bi gorî yasaya neft û xaza Herêma Kurdistan'ê. Ji bo 
dahata wê jî, divê ji Parlamenê iraq'ê, yasaya dabeşkirina neftê derbiçe. 
Bi sedema van bondan û bi rêya şîrketênneftê, wê 5 milyar dolar weke 
piştevanî ji bo avakirina herêmê bikin nava Herêma Kurdistan'ê ku ji 
niha ve beşeke wî diravî bo projeyên xaniyên Germiyan û projeyê Ava 
Duhok'ê hatiye. Dibe ku bondên neftî yên Kurdistan'ê û meseleya şan- 
dina derve ya petrolê ji Herêma Kurdistan'ê di demeke kurt de, tije kê- 
matî be. Min di wê demê de jî nivîsandibibû ku şandina petrolê bi vê 
şêweyê, bê sûd e. Her eve jî bû ku piştî demeke kêm şandina derve hat 
rawestandin. Lê tevî vê yekê jî, çekê bi tenê ku di dahatû jî de wê di des- 
tên Kurda de be, meseleya neft û enejiyê ye û pêwîste gelek bi hişyarî 
kar digel were kirin. 

Serdana dawiyê ya Serokwezîrê Kurdistan'ê, Dr. Berhem Salih ji bo 
Bexda ku bi rêya meyayê hat aşkerakirin, serdaneke asayî bû û çarçove- 
yeke weha fermî nebû ku têde behsa meseleya neft û gaz û bondên 
neftiyên Herêma Kurdistan'ê were kirin. Evjî nîşan dide ku ji bo bidest- 
xistina serkeftineke kesîtî li ser hesabê meseleyeke stratejîk, hewildanek 
heye. Çunkî di wê rewşê de bi kêmanî pêwîstbû Wezîrê Çavkaniyên Si- 
rûştîyên Herêma Kurdistan'ê hevalîntiya serokê wezîran bikiraye û hay- 
darî wan danûstanan bibûya ku di wê derbarê de tên kirin. Nûrî Malikî 
û Serokwezîrê Kurdistan'ê, Berhem Salih wan herdûyan eşkerekirin ku 
wan di derbarê pisrgirêka neft û gaz û şandina derve ya petrola Herêma 
Kurdistan'ê, gotûbêj kirine. Serokwezîr, Berhem Salih jî ragehand ku be- 
riya helbijartinan, ewê ji nûve mijara şandina nefta Herêma Kurdistan'ê 
digel Bexda çareserbikin. Ev daxuyaniya serokwezîr di demekê de tê ku 
wezîrê samanên sirûştî ragehandibû ku heya piştî helbijartina gera nû 
ya Parlamenta iraq'ê, ev mijar çareser nabe! Daxuyaniyên Serokê Frak- 
siyona Hevpeymana Kurdistanî li Parlamena iraq'ê û Wezîrê Derve yê 
iraq'ê jî, heman boçûna Hewramî diyardikirin. 

Ji ber nedayîna pişka şîrketên neftê ji aliyê Hikûmeta Federal ve, He- 
rêma Kurdistan'ê ji meha îlona borî ve, şandina neftê rawestandiye û 
weke karteke givaştinê li dijî Bexda bikar tîne. Lê tişta ku ji van daxuya- 
niyan tê fêmkirin ewe ku cudahiya bîrûbaweriyan dinêvbera Serok We- 
zîran û Wezîrê Samanên Sirûştiyan de heye. Çavkaniyên haydar jî dibêjin 
ku deshelata Wezîrê Samanên Sirûştî li ser zeviya neftê ya Teqteq ku di 
rojê de 60 hezar bermîlan dişîne, deshelateke şiklîye û Serokê Wezîran 
dikate bi serê xwe biryarekê derxîne û nefta wê zeviya petrolê bişîne 
bazarên cîhanê. 

Li gor medyayê di nêvbera Serokzezîr Berhem Salih û Wezîrê Sama- 
nên Sirûştî de milmilaneke tûnd heye û Serokwezîr dixwaze ku di vê 
milmilanê de, wezîrê xwe neçar bike li ber wî dane. 

Niha Bexda'yê pirsa şandina derve ya nefta Kurdistan'ê û meseleya 
budçeyê têkilî hev kirine, ew jî bi rêya zêdekirina bendekê li ser yasaya 
budçeya iraq'ê ku ji aliyê Wezîrê Nefta iraq'ê , Husên Şehristanî hatiye 
zêdekirin û dibêje "Her parêzgeh û herêma ku şandina derve ya neftê 
asteng bike, mafê navendê heye bi qasîwêji budçeya wan qut bike."ku 
mebesta wan jî Herêma Kurdistan'ê ye û Hevpeymana Kurdistanî jî di- 
bêje ku ewê rê nedin ew yasa derbas bibe. Ew bend destên serokwezî- 
ran vedike ku tevî Bexda bigehe lihevhatinekê bo ji nûve şandina neftê 
(Bi kêmanî ji bîrên Teqteq) û wê weke serkeftineke mezin a serokwezîr 
li ser wezîrê samanên sirûştî, were li qelem dayîn. 


Li Zaxo’yê di salekî de 
721 milyon dînar şewitî 


Zaxo - Bingehê Berevaniya Milî 
ya Bajarê Zaxo bo Rûdawê diyar 
kir ku di sala 2009’an de li devera 
Zaxo 251 bûyerên şewata agir qe- 
wimîn ku piraniya wan agirketina 
mal û otomobîlan bûne. Komîser 
Ehmed Ebdulbarî Salih ji Bingehê 
Berevaniya Milî ya Bajarê Zaxo ji 
Rûdawê re wiha got: “Di van 251 


bûyeran de nêzîka 721 milyon 
dînar zirar gihaye xelkê û zirara 
herî mezin jî nêzîka 280 milyon 
dinar bû ku di şewata kargehekê de 
encam da.” 

Komîser Ehmed piraniya bûye- 
ran bi pirsgirêkên elektrîkê, botlên 
gazê, agirberdana bi destê zarokan 
û hinek sedemên din ve girêdide. 

Serokê Koma BDP'ê Nuri Yaman: 

Pêwistiya kurdan 
bi siyaseteke hevbeş heye 

Divê em pirsa gerîlla jî bînin rojevê, wate hemû pirsên din ku bi 
Tirkiye’yê ve girêdayî ne. Li gelek welatan mînakên wiha hene û 
bi nîqaş û diyalogê hatine çareserkirin. Ger pirsgirêk neyên rojevê û 
neyên nîqaş kirin wê çawa çareser bibin? 


BAYRAM AYAZ 



Serokê Koma BDP ’ê di Parlamena Tirkiye ’yê de Nuri Yaman li gel parlamenterên BDP ’ê. 


FIRAT KELEHKI 


Taybet - Di daxuyaniyeke bo 
Rûdaw’ê Serokê Koma BDP’ê li 
Parlamena Tirkiye’yê Nuri Yaman 
ragihand ku ji bo bidestxistin û mi- 
sogerkirina mafê kurdan pêwistiya 
wan bi siyaseteke hevbeş heye. 
Yaman got piştgirîkirina Herêma 
Kurdistan’ê jî pêdiviyeke girîng e û 
wiha axifî: “Çareserkirina pirsgi- 
rêka kurd bi rêyên demokratîk û aş- 
tiyane li Tirkiye’yê bandorê li 
kurdên iraq, Iran û Sûriye’yê jî 
dike. Herçiqas li gor Destûra iraq’ê 
herêmeke serbixwe ya kurdan bi 
navê Kurdistan’ê hebe jî, siyase- 
teke hevbeş girîng e.” 

Piştî Partiya Civaka Demokratîk 
(DTP) hat girtin û parlamenterên 
DTP’ê derbasî Partiya Aştî û De- 
mokrasiyê (BDP) bûn û di Parla- 
mena Tirkiye’yê bi hevkariya 
parlamenterê serbixwe Ufuk Uras 
koma BDP’ê hat avakirin, bi me- 
besta rawêj û wergirtina nerîn û 
pêşniyaran bo amadekariyên kon- 
grê ku di l’ê Sibatê de tê lidarxis- 
tin, BDP’ê dest bi hevdîtinên li gel 
siyasetmedar, rewşenbîr, akademîs- 
yenên kurd û tirk û hemû pêkhate- 
yên din ên Tirkiye’yê kir û xebatên 
wan berdewam in. 

“Armanca me yekîtiya 

kurdan e” 

Di vê derbarê de Serokê Koma 
BDP’ê li Parlamenê Nuri Yaman 
agahî dan Rûdaw’ê û li ser girin- 
giya yekîtiya kurdan rawestiya: 
“Em dixwazin bi awayekî berfireh 
bi hemû aliyên demokrat û aştîx- 
waz re bimeşin û wan li xwe kom 
bikin. Kurd, tirk, laz û hemû pek- 
hateyên Tirkiye’yê, ji bo me ferq 
nake. Li Stenbol’ê me du civînên 
giring li dar xistin. Li Enqerê jî 
hevdîtinên me bi wan kes û aliyên 


ji bo demokrasiyê hewl didin, ber- 
dewam in. Em dixwazin wan jî 
bînin nav xwe û di rêveberiya par- 
tiyê de cih bidin wan. Heta niha me 
encamên baş jî bi dest xistine. Ya 
herî giring jî armanca me ya yekî- 
tiya kurdan e ku em bikaribin bi 
hevre kar bikin.” 

Li ser wêya ku dihat gotin DTP 
nikarî bibe partiyeke tevahiya Tir- 
kiye’yê û ka gelo ew wek BDP’ê 
dikarin vêna pêk bînin, Yamam 
wiha axifî: “Em dixwazin bi hemû 
aliyan re pêwendiyên xwe çêkin û 
ne bi awayekî heremî kar bikin. 
Mebest û armanca me çareserkirina 
pirsgirêkan e. Li Tirkiye’yê li gel 
kurdan pirsgirêkên ermenî, roman 
û herwiha pirsgirêkên tirkan bi xwe 
jî hene. Wate, em dixwazin li hemû 
hevwelatiyên Tirkiye’yê xwedî 
derkevin ku mafên wan tên binpê- 
kirin û nikarin bi azadî jiyana xwe 
bidomînin.” 

“Emê pirsa gerîlla jî bînin 

rojevê” 

Derbarê daxuyaniyên hinek par- 
lamenterên BDP’ê de ku dibêjin 
divê rêya siyasetê li ber PKK’ê û 
serokê wê Öcalan bê vekirin, Se- 
rokê Koma BDP’ê nerînên xwe 
wiha anî ziman: “Heta niha pirsgi- 
rêkên din dihatin nîqaşkirin, daxu- 
yanî jî tên dan, divê em ji rastiyan 
nerevin û hemû tiştekî vekirî bînin 
ziman. Divê em pirsa gerîlla jî 
bînin rojevê, wate hemû pirsên din 
ku bi Tirkiye’yê ve girêdayî ne. Li 
gelek welatan mînakên wiha hene 
û bi nîqaş û diyalogê hatine çare- 
serkirin. Ger pirsgirêk neyên rojevê 
û neyên nîqaş kirin wê çawa çare- 
ser bibin? Lewra divê em mijar û 
pirsan baş binirxînin û li wê gorê 
çareseriyan ji wan re bibînin.” 

Yaman herwiha tekez dike ku ew 
ne baskekî PKK’ê ne: “Em cuda ne 


û PKK cuda ye. PKK’ê dixwest 
mafê kurd bi xebata çekdarî wer- 
bigre, lê niha li cîhanê jî bi rêya 
çekdarî nameşe. Ez bawer im 
PKK’ê jî niha dest ji wê siyasetê 
berdaye. Lê em partiyeke yasayî ne 
û li gor zagonan di meclîsê de kar 
dikin û têkiliyên me jî di vê çarçovê 
de ne. Herwiha em di nav Tirki- 
ye’yê de wek endamên kurdan li 
gel tirk û kurd û wan şexsiyetên de- 
mokrat ku berê di partiyên çep de 
kar kirine, di têkiliyan dene, em 
hewl didin wan bi aliyê xwe ve bik- 
şînin û bi hev re kar bikin.” 

“Ger pêşveçûn hebe emê 

jî bibin alîkar” 

Wezîrê Derve yê Tirkiye’yê 
Beşir Atalay roja înê (15.01.2010) 
di çaremîn civîna çapemeniyê ya di 
derbarê “Vebûna Demokratîk” de 
agahî dan û got: “Ev ne tenê pro- 
jeya hikûmetê ye, ev projeya dew- 
letê ye. Armanca me ji vê projeyê 
nehiştin û qedandina terorê ye.” Li 
ser mijarê Yaman dibêje: “Heta 
niha ji bo çareseriya pirsgirêka 
kurd ji aliyê hikûmeta AKP’ê ve ti 
gaveke erênî nehatiye avêtin, lê ger 
di projeyên AKP’ê de pêşveçûn 
hebe û ne li ser bingehê tasfîyeki- 
rinê bin, emê jî bibin alîkar. Pirs 
tenê bi navê terorê, qedandin û ji- 
navbirin çareser nabin. Kesî nika- 
riye bi vî awayî pirsgirêkan çareser 
bikin, heta hikûmeta AKP’ê bika- 
ribe.” 

“Piştgiriya Herêma 

Kurdistan’ê pêwist e” 

Derbarê polîtîkayên Kevnese- 
rokê DTP’ê Ahmet Turk de ku zê- 
detir cihê rizamendiya navdewletî 
û herwiha Tirkiye’yê jî bûn, Yaman 
dibêje: “Bê guman polîtîkayeke ku 
cihê rizamendiya navdewletî be 
gelek sûd je tên wergirtin. Herwiha 
siyaseteke wiha bandorê li kurdên 
îraq, îran û Sûriye’yê jî dike. Ew jî 
dixwazin pirsgirêka kurd li Tir- 
kiye’yê bi awayekî demokratîk û 
aştiyane bê çareserkirin û çavê wan 
li pêşveçûna Tirkiye’yê ye di vî 
warî de. Çareserkirina pirsa kurd li 
Tirkiye’yê di heman demê de tesîrê 
li wan welatan jî dike. Lewra em 
dixwazin polîtîkayeke navdewletî û 
cihê rizamendiya hemû aliyan bi- 
meşînin. Em hêvî dikin Tirkiye bi- 
keve Yekîtiya Ewrûpa’yê (YE). Di 
demeke wiha de ger ew pirsên heta 
niha bê çareserî mane, bên çareser- 
kirin, wê bandorê li kurdên wan 
welatan jî bike. Herçiqas niha li gor 
Destûra îraqê herêmeke serbixwe 
ya kurdan bi navê Kurdistan’ê heye 
jî, dîsa ji bo misogerkirin û bidest- 
xistina mafê kurdan pêwistiya me 
bi siyaseteke hevbeş heye. Bê 
guman piştgiriya Herêma Kurdis- 
tanê jî xaleke girîng e û divê bê 
kirin.” 




"Açilim" cîbecîhkirina hin şertên 
Yekitiya Ewrûpa'yê ye! 


Wezîrê Karê Navxwe yêTirkiye'yê Beşir Ata 
lay doh (15.01.2010) li Enqerê di derbarê pê 
vejoya "pêşîlêvekirina demokrasiyê" de 
presskonferansek çêkir. 

Karên heta niha pêkanîne wiha rêz kir: Da 
mezirandina TRT6'ê; destûrdana weşanên bi 
zimanên din di radyo û televizyonên taybet 
de (biryara RTUK'ê); damezrandina "Enstitu- 
yên Lêkolinên Derbarê Zimanên Herêmî- 
Zindî" de (karekî YÖK'ê); sistkirina kontrolên 
polîs û leşkeran li ser rêyan; her wiha li hin de- 
veran serbestberdana çûna zozanan; bi nezaket û kubarî muame- 
lekirina walî-qaymeqam-rayedaran bi xelkê re; qebûlkirina 
serlêdanên xelkê ji bo gorîna navê gund û nahiyan... (Gorîna navê 
qeza û bajaran tenê bi teklîfa yasayê mumkîn e.) 

Tişta ji gotinên B. Atalay dertê ev e: Hikûmetê hin karên ku pêdivî 
bi gorînên yasayî nîne, bi selahiyetên wezaretan û dezgehên dew- 
letê karibûne bicîhbînin, pêk aniye. Ev gotin bi temamî ne rast in. Ji 
xeynê danana TRT 6 karekî dezgehî berbiçav nehatiye kirin. 

Helbet li vê derê divê mirov zêde neheqiyê li hikûmetê jî neke. 
Partiyên muxalîf (CHP, MHP, DP, BBP, kesayetên wekî Suleyman De- 
mirel û yên din, general û burokratên xaneşîn), burokrasiya dewletê, 
geleksendîka û rêxistinên pîşeyî (Baro, Turk-iş, Kamu-Sen, TOBB û 
yên din), rêxistinên kemalîstan, tûranîstan, ultra-ulusalciyan,"weqf 
û komelên şehîd û gaziyan" beşekîji medyayê, hemî bi hevre li dijî 
gorînan astengî û aloziyan derdixin. Bi taybetî di mijara doz û dax- 
wazên kurdan de dijminahiyeke zêde dimeşînin. Ev, bandorê li ser 
hikûmetê û AKP'ê jî dike. Divê em ji bîr nekin, di neticeyê de AKP jî 
partiyeke tirk e. Ew jî hesabê desthilata xwe û piştevanî û dengên 
xelkê dike. Deng û rengê dijayetiya kurdan tesîreke xerab li ser bi- 
rêvebirên AKP'ê û rayedarên siyasî dihêle. 

Rast e, ev faktor divê li ber çavan werin girtin. Lê partiyeke 
desthilatdar mecbûr e, vê mijara herî girîng, ku wê bi xwe dest 
avêtiyê, bi wêrekî pêşve bide. Ew jî û herkes jî dizane, heta çareseri- 
yekî maqûl ji vê pirsgirekê re neyê dîtin, Tirkiye senederiya xwe 
nabîne, nagihe armancên xwe yên stratejîk. Û gelê tirk û kurd û 
hemî hevwelatî wê nikaribin jiyaneka bi huzûr û aşitî bijîn. Mesele 
ewqas zelal e! 

Dewlet û hikûmet dixwaze çi bike? 

Hikûmetê çar kar dane pêşiya xwe. Lijneya Mafên Mirovan, Lij- 
neya Têkoşîna bi Cudakariyê re û Lijneya Şopandina Wezîfedarên 
Dewletê ya Serbixwe wê bên avakirin. Ji bo van karan teklifên yasa- 
yan amade kirine. Her wisa hikûmet dixwaze Protokola îhtiyatiyêya 
Rêkeftina Têkoşîna Dijî îşkenceyê ya Netewên Yekbûyî (NY) îmze 
bike.Tirkiyeyê vê rêkevtinê berêîmze kiriye, lê hemberê çend xalên 
vê rêkevtinê tedbîrekîîhtiyadî daniye, yanî hinekxalan nexwestiye 
qebûl bike. Bi vê tedbîrêTirkiyê nexwestiye dijî tevgera welatparêza 
kurdan dest û piyên xwe girêbide. Lê niha ev mijar ji boTirkiye'yê 
zahmetiyan derdixe. 

Di presskonferansê de eşkere hat gotin:"Evgavên tê avêtin, tenê 
bi kurdan ve ne peywendîdar in. Bi van karan ew dixwazin sewiya 
demokrasiyê bilind bikin û standardên wê cîbecîh bikin." 

Bernameya Atalay esasen beşek ji daxwazên Yekitiya Ewrûpa'yê 
(YE) ye. Di muzakereyên bi YE'yê re, di nav Kriterên Kopenhag'ê de 
xala "Maf û Azadiyên Demokratîk û Parastina Mafên Mînorîtetan" 
heye. Hikûmet bi danîna van lijneyan, dixwaze nerazibûnên ji Tir- 
kiye'yê kêm bike. 

Helbet ev karên baş in. Li welatekî çiqasî demokrasî xurt bibe, 
ewqas hizûr û bextewarî û dewlemendî zêde dibe. Di rewşekî wiha 
de bê guman xelkê kurd jîji van maf û azadiyan wê sûdê werbigre. 
Lê divê bê zanîn ku doza gelê kurd ne tenê ev e, doza kurdan doza 
nasnameyê, doza îqrara destûrîya hebûnaxelkê kurd e.Tirkiye divê 
xwe ji vê re amade bike. Destpêka çareseriyeke adilane ev e. 

Tirkiye çi dike? Hê jî xwe dixapîne û dixwaze kurdan û dinyayê jî 
bixapîne. Evneçareye. Tenkîl û tehcîrîro êdî negengaze, lêdewlet 
hê jî dixwaze siyaseta înkarê û asîmîlasyonê bidomîne! 

KURDISTANÎ 





SABIR QADIRI 

Rûdaw - Piştî destwerdanên alî- 
girên Mehmûd Ahmedînejad di en- 
camên hilbijartinên serokkomariyê 
li îranê, alîgirên Mehdî Kerûbî û 
Mîr Husên Mûsewî bi rojan nerazî- 
bûna xwe li kolanan anîn ziman. 
Tevgera ku niha bi “Tevgera Kesk” 
tê naskirin, li gelek bajarên îranê 
her ku firsetê dibîne derdikevê ko- 
lanan. Lê heta niha jî kurdên Roj- 
hilatê Kurdistan’ê li derveyî vê 
tevgerê ne. 

Piştî birêveçûna gera dehan a hil- 
bijartinên serokkomariyê li îranê û 
ragihandina encamên wan, alîgirên 
Mehdî Kerûbî û Mîr Husên Mû- 
sewî daxwaz kirin ku encamên hil- 
bijartinan bên pûçkirin. Lê tevî 
nerazîbûnan encamên hilbijartinan 
ji aliyê Komisyona Bilind a Hilbi- 
jartinan û Rêberê Komara Îslamî ya 
îranê hatin pesendkirin. Lewma şe- 
pêla nerazîbûnê ya alîgirên Mûsewî 
û Kerûbî ku niha wek “Tevgera 
Kesk” tê naskirin, li pirraniya baja- 


rên îranê belav bû û kuştin û deste- 
serkirina xelkê jî tundtir bûye. Li 
gor hinek çavkaniyên ser bi opozis- 
yonê, di meha yekem a xwepêşan- 
danan de nêzîka 100 kesan hatine 
kuştin û bi sedan kes jî hatin deste- 
serkirin. 

Herçiqasî di van şeş mehên borî 
de “Tevgera Kesk” çalakiyên xwe 
li bajarên mezin ên îranê li dar xis- 
tin jî, lê tevger hê jî li Rojhilatê 
Kurdistan’ê belav nebûye. Çavdêr 
dibêjin gelek sedem hene bo nebeş- 
darîkirina kurdan di Tevgera Kesk 
de. Mamosteyê Zanîngeha Tehranê 
û yek ji kesên naskirî yên ser bi 
baskê reformxwaz û endamê Cep- 
heya Mişarket, Dr. Celal Celalîzade 
di derbarê dûrbûna kurdan ji Tev- 
gera Kesk wiha bo Rûdawê axifî: 
“Di dema sî salên borî de, kurdên 
Rojhilatê Kurdistan’ê wek hemû 
neteweyên îranê qurbanî dane, 
lewma atmosfêra serkutkirinê li 
Kurdistan’ê serdest e û kurd ji ber 
vê yekê beşdarî Tevgera Kesk 
nebûn.” Navborî sedemekî din ê 


beşdarînekirina kurdan di vê tev- 
gerê de bi tevgerê bi xwe ve girê 
dide: “Tevgera Kesk bêtir li na- 
venda îran û bajarên mezin çalak e, 
kurd wek hemû neteweyên ne faris 
ên îran’ê li derveyî vê tevgerê ne.” 

Nûnerê bajarên Pîranşar û Ser- 
deşt di dewra borî ya Parlamena 
îran’ê de, Hasil Dase, rexne li kur- 
dên Rojhilatê Kurdistan’ê digre ku 
tevî Tevgera Kesk nabin: “Ji sedî 
60’ên sloganên Tevgera Kesk 
heman ew slogan in ku kurd jî bi- 
lind dikin, lewma ecêb e ku kurd 
tevî vê tevgerê nabin.” Navborî di- 
bêje divê hêzên siyasî yên Rojhilatê 
Kurdistan’ê xelkê dehif bidin ku 
tevî Tevgera Kesk bibin: “Divê par- 
tiyên siyasî ji kesên din zanatir û 
hişyartir bin. Divê hêzên siyasî yên 
kurd sûd ji hemû derfetan wergirin, 
bo misogerkirina mafên gelê kurd.” 

Li gor çavdêrên siyasî parçebûn 
û helwêstên cuda di navbera hêzên 
siyasî yên kurdî yên Rojhilatê Kur- 
distan’ê sedemekî din ê < 
kurdan ji Tevgera Kesk ( 


Pirraniya alîgirên “Tevgera Kesk” faris in û li bajarên mezin çalak in. (Wêne: Daylife) 


Polîtburoya Komeleya Zehmetkê- 
şên Kurdistan’ê, Reza Kebî, wiha 
bo Rûdaw’ê got: “Dûrketina kur- 
dan ne tenê taybet e bi Kurdistan’ê, 
lê bi giştî beşdariya xelkên bajarên 
biçûk ên îran’ê kêm e. Atmosfêra 
serkutkirinê li Kurdistan’ê, nebûna 
alîgiriya cemawerî ya Tevgera 
Kesk li Kurdistan’ê, gumanên kur- 


dan di derbarê berdewambûn an 
berdewamnebûna tevgerê, parçe- 
bûna hêzên siyasî yên kurd û ne- 
bûna platformeke hevbeş a hêzên 
kurdî dibin sedem ku kurd li der- 
veyî vê tevgerê bimînin. Lê nabe 
em vê yekê jî ji bîr bikin ku xelkên 
kurd bi dengê serokatiya Tevgera 
Kesk nayên ser kolanan.” 


Herêma hûnermendên bêde 

♦ vi 


Dengbêj Qinyas 


AZAD KURDI 


Urmiye - Bi dehan kes li bajarên 
Urmiye, Selmas, Xoy û Mako yên 
Rojhilatê Kurdistan’ê bi karê hu- 
nerî ve mijul in. Lê ji ber nebûna 
îmkanên darayî û nebûna studyo û 
sendîkayên taybet bo rêkxistina ka- 
rûbarên wan, hunermend nikarin 
albumên xwe derxînin. Stranbêjên 
van bajaran ji vê rewşê nîgeran in 
û ditirsin huner û folklora van nav- 
çeyan jî ji holê rabin. Pirraniya hu- 
nermendên van bajaran bo debara 
jiyana xwe mecbûrin di dawet û şa- 
hiyan de stranên govendê bibêjin. 

Hesen Şucayî ku hunermendekî 
navçeya Urmiye’yê ye, behsa hinek 
sedeman dike ku dengê hunermen- 
dên Urmiyê sînorê cografî yê nav- 
çeya wan derbas neke û bê deng 
bimînin: “Bi dehan berhemên 
stranbêjên me hene, lê ti studyoyek 


(Wêne: Kurdsat) 


tune ku ev berhem tê de bên tomar- 
kirin.” Navborî dide zanîn ku eger 
hunermendên Urmiyê bikaribin 
berhemên xwe di radyo û televiz- 
yonên Komara Îslamî ya îranê de 
tomar bikin, divê berhemên wan di 
gelek qonaxa de bên fîlterkirin: “Ji 
sedî 80 ji stranên kurdî nikarin fîl- 
tera radyo û televizyonên dewletê 
derbas bikin. Kesek bixwaze stra- 
nan tomar bike, divê gotinên stra- 
nên wî bo farisî bên wergerandin û 
eger naveroka wan ne bi dilê wan 
be, nayên tomarkirin. Lewma ti hu- 
nermend ne amade ye li jêr sansûrê 
berheman tomar bike, ji ber tahm û 
xweşiya wê ya kurdî tê kuştin.” 

Nebûna studyoyên hunerî û san- 
sûrên Komara Îslamî dihêlin huner- 
mendên navçeyê bêtir giringiyê 
bidin stranên govendê. Şucayî ku 
xwediyê çend lêkolînên li ser mu- 
zîkê ye, dibêje kesên ku bi awayekî 


zanistî giringiyê didin stran û mu- 
zîkê kêm in û di heman demê de 
îmkanên wan ên darayî sînordar in. 
Kesên din her bi dawet û şahiyan 
ve mijul in. Bi baweriya Şucayî 
eger rewşa ku ji hunermendên Ba- 
şûrê Kurdistan’ê re pêk hatiye, bo 
hunermendên Urmiyê û derdora wê 
pêk bihata, wê niha çend dengên 
naskirî ji nav wan jî derketa. 

Stranbêjê navdar ê bajarê Ur- 
miyê Kawis Mîlanî yê 43 salî jî di 
derbarê rewşa hunermendên Ur- 
miyê wiha got: “Jimareke zêde ya 
hunermendên baş li Urmiyê û baja- 
rên derdorê hene û berhemên wan 
jî hene. Her yekî ji me bi dehan 
kasêt derxistine lê berhemên me 
tenê bi saz û orgekê hatine tomar- 
kirin.” Mîlanî ku xwediyê deng û 
helbestên strana ku li ser zincîre 
dramaya Memê Alan hatiye tomar- 
kirin e, dilgiraniya xwe di derbarê 
rewşa muzîka kurdî li navçeya ba- 
kurê Rojhilatê Kurdistan’ê pêşan 
dide û wiha dibêje: “Ji ber rewşa 
daxistî, nebûna sendîkayeke huner- 
mendan û nebûna perwerdeyeke 
akadîmîk, muzîka kurdî li vê nav- 
çeyê ber bi nemanê ve diçe.” 

Mîlanî hunermendên navçeyê 
wek “hunermendên bêdeng” bi nav 
dike û vê yekê bi nebûna pişteva- 
niyê ve girê dide û dibêje: “Urmiye 
û derdora wê navendeke mezin a 
huner û muzîkê ye. Em hemû dika- 
rin salane sê albumên nû derbixin, 
lê mixabin ti kes piştevaniya me 
nake. Herwiha niha jimareke stran- 
bêjên keç jî li navçeyê peyde bûne, 
bo mînak hunermenda serkeftî Fe- 
rîba.” 


Behsa Esad kir, 
hat girtin 


Serokê Sûriye ’yê Beşar Esad li Mizgef- 
tekê. Li paş wî: Şêx Ebdulrehman Kûkî. 


BESAM MISTEFA 

Şam - Piştî beşdarbûna oldarê 
Sûriye’yî yê mezheb Sunnî, Şêx 
Ebdulrehman Kûkî di bemameyeke 
kanala televizyonê El-Cezîre de, 
Kûkî piştî vegera xwe di 22’ê Cot- 
meha sala borî de ji aliyê hêzên ew- 
lekariyê yê Sûriye’yê hat girtin. 
Tevî ku girtina Kûkî beriya sê 
mehan pêk hat jî, hênû van rojan 
girtina wî eşkere bû. Li gor Komîs- 
yona Sûriyê ya Mafên Mirovan, 
hêzên ewlekariyê yên Sûriye’yê 


hinek xizmên Şêx Ebdulrehman 
Kukî û jina wî ji bi tohmeta belav- 
kirina nûçeya girtina wî, desteser 
kirin. 

Bemameya “Îtîcah Mûaks” a ro- 
ja 20’ê Cotmeh’a 2009’an ku Kûkî 
tê de beşdar bûbû, gelek reaksyon 
peyda kiribûn. Di bemameya li ser 
mijara xwenuxumandina jinan û 
biryarên şêxê Ezherê Mihemed 
Seyd Tentawî, Kukî rexneyên tund 
li şêxê Ezherê kiribûn û ew wek 
“kafîr” û dijminê ola îslamê bi nav 
kiribû. 

Li gor çavdêran girtina Kukî piştî 
axaftinên wî yên tund û bersivên 
beşdarê din ê bernameya televiz- 
yonê, Ebdulrehîm Elî, ku bi awa- 
yekî tund berevaniya Şêxê Ezher 
kir û ji Kukî xwest ku eger rast e 
bila ji Serokkomarê Sûriye’yê 
Beşar Esad bixwaze ku jina xwe 
sernuxmandî bike, pêk hatiye. Hi- 
kûmeta Sûriyê îdîa dike ku ji ber 
kesatiyeke olî ya navdar biçûk ki- 
riye, Kukî hatiye girtin. 

Şêx Ebdulrehman Kukî roja 11 ’ê 
vê mehê derket pêşberî Dadgeha 
Tawanan a yekem li Şamê. Bi ama- 
debûna jimareke zêde ya mirîdên 
wî û nûnerên şandên dîplomasî yên 
rojavayî li Şamê û herwiha jima- 
reke parêzeran rûniştina yekê rêve 
çû. Dadgehê biryar girt ku ji ber ku 
Kûkî hewla çêkirina nakokiyên olî 
daye û serokkomar biçûk kiriye, 
dadgehkirina wî wê di 27’ê vê 
mehê de bidome. 


Rojhilatê Kurdistan'ê tevî 
“Tevgera Kesk" nabe 

Tevî ku gelek sloganên partiyên Rojhilatê Kurdistan'ê û 
"Tevgera Kesk" hevpar in, lê dîsa jî kurdên Rojhilat bi şik in. 

NÛÇE 





nûnerên gel berdin. Pêkutî û zilmê 
bi dawî bikin. Emê li meclîs û 
qadan mafê xwa yên rewa û demo- 
kratîk bikar bînin û bi çalakiyên 
girseyî yên bê îtîatiya sivîl nerazî- 
bûna xwe bilindtir bikin. Ji bîr 
nekin ku ger zilma zaliman hebe, 
Xweda’yê mazlûma jî heye, ya gel 
jî partiya wan ya aştî û demokra- 
siyê heyeC^ 


Konferansa Meclîsa Aştiyê 

"AKP bi tirs e" 


Enqere - Meclîsa Aştiyê ya Tir- 
kiye’yê di derbarê siyaseta ‘’ve- 
bûna AKP’ê de konferansek 
lidarxist. Zanistên k udi konferansê 
de axivîn diyar kirin ku encama 
gengeşiya siyasî nebûna nexşeriyek 
çareseriyê ya hikûmetê ye û ji ber 
ku hikûmet bi tirs tevdigere lazim 
e hêzên civakî bikevin nav tevgerê. 

Konferansa Meclîsa Aştiyê ya 
Tirkiye’yê bi semava, “Gengeşiyên 
siyasî û encamên çaverêkirî” li 
Otela Surmelî ya Enqere’yê hat li- 
darxistin. Di rûniştina ku ji alî Prof. 
Dr. Murat Belge ve hat birêvebirin 
de Prof. Dr. Serpil Sancar, Doç. Dr. 
Nazan Ustundag û Doç. Dr. Bekir 
Beraat Özipek axivîn. Belge di ve- 
kirina rûniştinê de diyar kir ku 
lazim e herkes bi rûmeta xwe bika- 
ribe li Tirkiye’yê bijî û ji bo pêk ha- 
tinekê hewce nîne ku alî ji hevhez 
bikin lê li ser berjewendiyên hevpar 
divê bên cem hev. Pişter Serpil 
Sancar balkişand ser kampanyayên 
lînckirinên k udi demên dawîn de 
pêş dikevin û wiha got: “Ev yek wê 
bibe sedema pevçûnek civakî. 
Lazim e rayedar berpirsiyariyên 
xwe bi cih bînin.” Bekir Beraat jî 
diyar kir ku lazim e herkes ji bo aş- 
tiyê dengê xwe bilind bike û wiha 
domand: “Yekem car e em dermanê 
xwe diguherînin. Dermanê heta 
niha dihat bikar anîn nexweş ber bi 
mirinê ve dibir. Niha dermanek 
niha tê ceribandin. Kî çi dibêje bila 
bêje her jiyana ku wenda dibe cu- 
dahiyê zêdetir dike. Bûyerên lînc- 
kirinê niha ji aliyê çapemeniyê ve 


Konferansa Meclîsa Aştiyê 

tên araste kirin û wekî encamek 
hewldana çareseriyê tên nîşanda- 
yîn.” 

6 AKP û BDP dikarin bi hev re 

pêvajoyê bimeşînin’ 

Özipek diyar kir ku BDP û AKP 
dikarin vê pêvajoyê bi hev re bibin 
û wiha pêde çû: “Ev difikirin ku 
bêyî BDP’ê jî dikarin pêvajoyê bi- 
meşînin. Dixwazin hemû destkefti- 
yên vê pêvajoyê ji xwe re bihêlin. 
AKP bi pirsgirêkên mezin re rûberû 
ye. Lazim e berî her tiştî pêşî li gir- 
tina partiyan bigrin. Operasyona 
KCK’ê xeletiya AKP’ê ya herî 
mezin e. Pêkanîna vê operasyonê, 
kelepçekirina siyasetmedaran wê 
bandorek neyînî bike. Her wiha 


(Wêne: Diha) 

helwesta muxatabiyê ya DTP û 
BDP’ê jî xelet e. AKP û BDP dika- 
rin hevgiriyê bikin û pêşbikevin. Lê 
mixabin nexşerêyek hikûmetê ji bo 
çareseriyê tune ye. Lazim e rêxisti- 
nên civakî bikevin nav tevgerê.” 

Operasyon ji tirsa aştiyê ye 

Parlamentera qedexekirî Aysel 
Tugluk jî ku di Konferansa Meclisa 
Aştiyê ya Tirkiye’yê de axivî, diyar 
kir ku operasyonên li hemberî siya- 
setmedarên kurd tên meşandin ji 
ber tirsa nêzîkbûna aştiyê ye û wiha 
got: “Lê nenêrin ku siyasetmedarên 
hatine hilbijartin kelepçe dikin. Ew 
jî dibînin ku aştî tê tirsa wan ji vê 
yekê ye. Bawer bikin ev hewildana 
wan a dawiyê ye.” 


Ji hezarî zêdetir BDP'yî girtîne 


Enqere - Di operasyonên dawîn 
yên ku li bajarên Tirkiye û Kurdis- 
tan’ê li dijî endamên BDP û sendî- 
kayan de ji 2 sedî zêdetir siyaset- 
medar û sendîkavanên kurd hatin 
girtin. 

Parlementerê BDP’ê yê Şirnex’ê 
Hasip Kaplan, bal kişand ser ope- 
rasyonên hefta borî yên li Amed, 
Stenbol, Edene û li gelek bajarên 
din tên meşandin û di encamê de 
gelekî kes hatine girtin: “Dev ji ke- 
lepçekirina parlementer, 
nûnerên gel berdin. P 
bi dawî bikin. Emê li 
qadan mafê xwa 
kratîk bikar bînin 
girseyî yên 
bûna xwe 
nekin ku 


r> 

gel 
û demokra- 


x unvmvu^viv ê yê Şimex’ê 
Hasip Kaplan, di derbarê operasyo- 
nên dawîn yên dijî kurdan li mec- 
lîsê civînekî çapemeniyê li dar xist. 
Kaplan, bibirxist ku dewletê serkef- 
tina wan a hilbijartinên 29’ê Adarê 
re tahamul nekiriye û li hemberî vê 
yekê “operasyonên KCK’ê’” daye 
destpêkirin: “Di serî de rêvebirên 
partiyê piştre rêveberên rêxistinên 
sivîl û KESK’ê, herî dawî şareda- 
rên hilbijartî hatin girtin. Di nava 2 
rojên dawîn de li Şirnex, Bedlîs, 


kê baroyan li Amed’ê. 

Manisa, Colemêrg, Edene, Amed û 
Stenbol’ê bi sedan kes hatin girtin. 
Niha nêzî hezar endam û rêveberên 
partiya me di girtîgehan de ne. DTP 
girtîn, parlementeriya Ahmet Turk 
û Aysel Tugluk’ê xistin. Bi sedan 
zarok di girtîgehanda ne. Parlemen- 
taran bi zorê dibin îfadedayînê.” 

Kaplan, helwesta Serokwezîr Er- 
dogan jî rexne kir û got ‘gotinên wî 
û pratîka hikûmeta wî pir cûda ne.’ 

Ji baroyan daxwaza 

destûra sivîl 

Di vê navberê serokê 43 baroyan 
ku li Amed’ê civiyan daxwaza des- 
tûreke sivîl kirin. Di encamnameya 
konferansa ku hefta borî hat lidar- 
xistin de, ji bo çareseriya pirsgirêka 


(Wêne: Diha) 

kurd daxwaza destûreke sivîl hat 
kirin. Serokê Baroya Amed’ê Meh- 
met Emin Aktar diyar kir ku ji bo 
çareseriyek mayînde divê zagona 
partiyên siyasî bê guherandin, xe- 
bata destûreke sivîl bê destpêkirin 
û PKK jî hêzên xwe bikişîne der- 
veyî sînor. 

Aktar diyar kir ku dê pirsgirêka 
kurd li Tirkiye’yê bi ancax bi rêya 
demokrasiyê dikare bê çareserkirin: 
“Çareseriya pirsgirêka kurd jî dê di 
nav demokrasiyek bê kêmasî de, bi 
vederkirina şîddetê û li ser bingeha 
azadî û wekheviyê bê çareserkirin. 
Çareseriya pirsgirêkan wê bi înîsi- 
yatîfa sivîl a demokratîk çareser 
bibe. Ji bo vê yekê jî hewce bi des- 
tûrek sivîl heye.” 


Walî û qeymeqam 
wê kibartir bin! 


Enqere - Wezîrê Karên Hundir ê 
Hikûmeta AKP’ê Beşir Atalay di 
çarçova xebatên xwe de girtina bi 
sedan nûner û şaredarên kurd ne 
anîn ziman û klîşeyên berê dubare 
dikirin. Atalay bi taybetî destîşan 
kir ku xebatên wan tevahî li ser 
mafên ferdî ne û wiha got: “Me 
TRT 6 vekir, RTÛK’ê ji bo vê rê- 
zikname amade kir. Her wiha ji bo 
bi zimanên cuda perwerde jî me 
spartiye YÖK’ê. Ji bo em jiyana 
hemwelatiyan hêsantir bikin, seyte- 
reyên polîs û leşkeran jî kêmtir 
dikin.” Atalay got wê walî û qay- 
meqam jî li hemberî gel kibartir 
bin! 

Atalay darizandina zarokan li 
dadgehên cezayên giran ku wek rû- 
reşiya Tirkiye’yê tê nirxandin wek 
çareserî nîşanda. Wezîr Atalay her 
wiha bal kişand ser cezayên ku 
DMME’yê ku dide Tirkiye’yê û 
wiha got: “Ji bo em pêşiya van ce- 
zayan bigirin emê hin guhertinan 
bikin.” Atalay diyar kir ku ewê Lij- 
neya Mafê Mirovan, Lijneya Têko- 
şîna bi Cudakariyê re û Lijneya 
Şopandina Wezîfedarên Dewletê ya 
Serbixwe ava bikin û herwiha Pro- 
tokola Têkoşîna bi îşkenceyê re ya 
Netewên Yekbûyî (NY) jî îmze 
bikin^talay got wê bi van pêşke- 
tinan tiştên gelek baş pêş bikevin, 
demokrasî bê, herkes bikaribe rihet 
biaxife û êdî ji ber ku wê doz neçin 
DMME’yê, Tirkiye jî cezayên pe- 
reyan nedê. 


Atalay sedemê qebûlkirina Pey- 
mana Têkoşîna bi îşkenceyê ya NY 
jî wiha rawe kir: “Ji bo Tirkiye bi- 
karibe xwe li hemberî rexneyên 
derve baştir biparêze.” Atalay wiha 
domand: “Lijneya Şopandina We- 
zîfedarên Dewletê jî wê giliyên 
hemwelatiyan guhdar bike û ji bo 
zêde neyên rexne kirin leşker û po- 
lîsan biparêze. Ev xebatên me teva 
wê kesan biparêzin û demokrasî wê 
bê.” Atalay di derbarê guherandina 
destûrê de jî diyar kir ku ewê vê 
yekê bihêle piştî hilbijartinê. Atalay 
diyar kir ku ji bo derxistin zagonan 
jî pêwistiya wan bi mutabakatê 
heye, lê ji ber ku di meclîsê de mu- 
tabakat tune ye yasa jî nayên guhe- 
randin. 

Di derbarê pirsa têkildarî BDP’ê 
ya “Hûnê BDP’ê muxatab bigrin” 
de jî Atalay wiha got: “Xebatên me 
yên di derbarê mijarê de berfireh 
dimeşin. Em dixwazin terorê biqe- 
dînin. Lazim e partiyên siyasî xwe 
muxatab bibînin û mijarê hewaleyî 
cihekî din nekin” da. 


Pirsa kurd bê kurd 
nayê çareserkirin" 


Stenbol - Partiya Aştî û Demok- 
rasiyê (BDP) di ll’ê mehê de li 
Stenbol’ê li gel komekî akademîs- 
yen, rojnamevan û nivîskaran civî- 
nek li dar xist. Di civînê de Prof. 
Dr. Dogu Ergil û nivîskarê rojna- 
meya Taraf’ê Etyen Mahçupyan ji 
BDP’ê re gotibûn “Ji dêlva helwes- 
tekî bi gilehî û rexnewarî, araste- 
yekê bidin pêvajoyê û bi pêşni- 
yarên çareseriyê rê li ber pêvajoyê 
vekin.” 

Di civînê de Prof. Ergil pêşniya- 
rên xwe wiha rêz kirin: “Ne çek, 
hêza manewî ya mafdariyê BDP’ê 
bihêz dike. Pêwist e serkirdeya si- 
yasî ya kurd xwe ne wek şerker, 
wek rêvebir û aştîxwaz pênase 
bike. Pêwist e BDP alîgirê xwe baş 
nas bike û li gel wan lihevhatinên 
hevbeş pêk bîne. Helwesta Alewi- 
yan mînakeke baş e. Di warê çare- 
seriya pirsa kurd de ku AKP’ê 
hinek rîsk dane ber çav, divê bi tenê 
neyê hiştin. Pêwist e gavên aştî û 
demokrasiyê ku ji hikûmetê tê hê- 
vîkirin, BDP jî bavêje. Vêna jî di 
çarçova hewldanên sivîl de pêk 
bîne.” 

Pêşniyarên Etyen Mahçupyan di 
derbarê çareseriya pirsgirêka kurd 
de, tenê nehiştina AKP’ê bûn. Se- 
rokê Giştî yê BDP’ê Demir Çelik jî 
wiha bersiva Ergil û Mahçupyan 


da: “Armanca me ne ew e ku em li 
ser tirsa alîbûnê polîtîkayê bikin. 
Em tenê rexnegirî nakin. Armanca 
me ya serekî şikandina têgehiştina 
nerênî ya di derbarê siyaseta kurd û 
aktorên wê de ye. Bi baweriya me 
rêya “komara demokratîk” di cem 
me derbas dibe. Partiya me biçûk e, 
lê hedefên me mezin e.” 

“Pirsa kurd bê kurd nayê 

çareserkirin” 

Parlamentera BDP’ê Sabahat 
Tuncel jî li ser heman mijarê û hev- 
dîtinên bi akademîsyen û aktîvîstan 
bo Rûdaw’ê rewa kir: “Wek niha tê 
xuyakirin, dixwazin bi tasfiyekirinê 
pirsan çareser bikin, ev jî nayê qe- 
bûlkirin. Girtina endam û şaredarên 
me mînakên herî berbiçav in. Ger 
desthilat û hikûmeta AKP’ê bix- 
waze pirsgirêkan çareser bike û ni- 
yeteke wan ya wiha hebe, em li 
parlamenê ne û amade ne bi rêya 
diyalogê gavên baş bavêjin, lê eger 
li ser helwêstên xwe yên tasfîyeki- 
rinê berdewam bin û hewl bidin li 
gor xwe pirsa kurd bê kurd çareser 
bikin, ev dibe tiştekî xeyalî û emê 
hertim li dijî siyaseteke wiha ra- 
westin. Pirsa kurd bê kurd nayê ça- 
reserkirin û divê hemû kes jî vê 
yekê bizanibe.” 

“Bi pirtûkan mirov 
nabe nivîskar!” 


MÛSLUM YÛCEL 


Qado Şêrîn 


EVDILA KQÇER 


Pirtûka Qado Şêrîn ya bi navê 
“Serok û Merok” ji nav weşanên 
Sema derket. Mijara pirtûkê çîrok 
in. Ev pirtûka ku ji 24 kurteçîrokan 
pêk tê 120 rûpel in ku nivîskar ev 
çîrok di navbera salên 1993 - 
2006’an de nivîsandine. Naveroka 
wan civakî û siyasî ne. Hemû jî bi 
şêweyekî tinazî mîna pêkenokan 
hatine nivîsandin. Bi qestî bi zima- 
nekî hesan mîna zimanê pêkenokan 
da ko her kes fam bike û bi kesên 
di çîrokan de bikenin hatine nivî- 
sandin. 

Nivîskar Qado Şêrîn ji Rûdawê 
re behsa “Serok û Merok” kir. Şêrîn 
diyar kir ku eger merov li dîroka 
kurdan, li dîroka tevgera siyasî, li 
dîroka serokên partiyên kurdan ve- 
gere, merov dê bighê encamekê, “ 
Ew jî ev e: guneh û sûcê serokên 
kurdan di bindestiya kurdan de 
heye, wek nimûne; li rojavayî Kur- 
distan’ê tim serokên partiyan bûne 
sedemên perçebûna partiyan û vê 
yekê tevgera siyasî li hember duj- 
min û desthilatdariya Sûriyê qels û 
bê wate kirine...” 

Qado Şêrîn rexneyên tûj dibarîne 
ser serokên kurdan, “Jixwe tim bi 
hev jî ketine û ta bi helwesta wan 
di derbarê zulm û zordariya ko li 
miletê me dibe ne yek e. Min di ni- 
vîseke xwe de ev xale wisa anîbû 
ziman: kesê(serokê) parçebûnan 
dike alîkariya dujminan di ne pêka- 
nîna hêviyên kurdan de dike hêza 
xebatê li beramber dujminan qels 


dike. Mexabin endamên partiyan 
koletiyê ji serokên partiyan re dikin 
wek ko ji diktatoran re koletî dibe. 
Di hin partiyan de Kurdistan di 
serok de qambostî kirine. Eger se- 
rokê kurdan li hev bûna ana rewşa 
me ne wisa ba. Serokan kurd ji hev 
tarûmar kirine, bi jimara partiyan 
milet perçe werçe kime. Ji ber van 
sedeman navê pûrtûkê gerek Merok 
û Serok ba...” 

Li ser weşandina pirtûka xwe 
Qado Şêrîn destnîşan dike ku mirov 
bi pirtûkan nabe nivîsevan, “Sede- 
mên din ko min pirtûk çap nediki- 
rin ew bû ko ez pereyan ji ba xwe 
li çapkirina pirtûkan nadim, eger 
min wisa bikira ana pênc şeş pirtû- 
kên min hebana. Di 2007an de min 
bi riya nivîskarê kurd Ezîz Xemci- 
vîn ev pirtûk ji Sema Kurd re şand. 
Sema Kurd dezgeheke serbixwe ye, 
li Dubey e, serokê wê dewlemen- 
dekî kurd e, navê wî Arif Remedan 
e, cuwamêr ji gelek hêlan ve alîka- 
riya nivîskar û hunermendan dike. 
Ji bo ko pirtûkê diyarî Komîta fêr- 
bûna ziman bikim, min biryara çap- 
kirina pirtûkê da. Komîta fêrbûna 
ziman li rojavayî kurdistan’ê bi sa- 
lane ko bi hezaran merov fêrî 


Çîrok 


Qado Şêrîvt 


Serok û Merok 

xwendin û nivîsandina zimanê 
kurdî dikin. Derfete li vir ko spa- 
siya sê kesan bikim: Birêz Arif Re- 
medan, Ezîz Xemcivîn û Hozan 
Emîn...” 

Nivîskar Şêrîn da zanîn ku ji bo 
ko pirtûkê diyarî Komîta fêrbûna 
ziman bike wî biryara çapkirina 
pirtûkê daye, “Komîta fêrbûna 
ziman li rojavayî kurdistan’ê bi sa- 
lane ko bi hezaran merov fêrî 
xwendin û nivîsandina zimanê 
kurdî dikin, ta ana jî berdewam e, 
min pirtûk diyarî wan kir û ew azad 
in di belavkirina wê de. Her wisa ji 
bo ji xwendevanan re rola serokan 
di xirecira rêzgarkirina kurdistan’ê 
e diyar bikim...” 

Em jê dipirsin, “Çima çîrokên 
henekî û qerfî? Çima ne ‘cîdî’?”, 
Qado Şêrîn wiha li me vegerand, 
“Bi gumana min kesayetiya nivîs- 
kar û jiyana derdora wî rola xwe di 
vê yekê de dilîzin, merovê vî şê- 
weyî dinivîsin merovên taybet in, 
berî ko bi civaka xwe re rast bin bi 
xwe re rast û dirust in, tim hewl 
didin ko civakê ber bi xweşbûnê de 
biguherînin, civakê xemgîn nebî- 
nin. Ziman bi hunereke bilind bikar 
tînin. Dikarin qerf û hinekên xwe bi 
her tiştî bikin dako ew tişt baştir 
bibe, xweşiktir bibe. Di nivîsandinê 
de şêweyê herî hezkirîye çimkî me- 
rovan hin rihet dike hin jî di dema 
xemgîniyê de dikenînek.” 

Mirov di ken û kêfê de nikare 

durûyî be 

Paşê em jê dipirsin ka wêjeya mî- 
zahî ji bo wî çi îfade dike, wisa di- 
bêje, “Mîzah aliyê herî rasteqîneye 
di jiyana merovan de, encama mî- 
zahê ken e, kêf e, û merov di ken û 
kêfê de nikare durûyî be. Ev şêwe 
dikare bihêle merov rihet bijî. 
Mîzah beşê herî rast û xweşike di 
jiyana me de ko em nikarin bê wî 
bijîn...” 


"Sersala kurdî” zindî dibe 


Mersin- Navenda Çanda Mezo- 
potamya, şaxa Mersin’ê ji bo zindî- 
kirina kevneşopiyên kevnare 
sersala kurdî bi şahiyên cuda pîroz 
dike. Xebatkarên NÇM’ê hefta borî 
di çarçova şahiyên “sersalê” de li 
Mersin’ê rêzeçalakiyekî lidarxistin. 

Şanoger û xebatkarên NÇM’ê, li 
Taxa Demîrtaş a Navçeya Toroslarê 
mal bi mal geriyan û sersalê pîroz 
kirin. Şahiya NÇM’ê ji alî danişt- 
vanên kurd yên taxê ve bi baldari- 
yek mezin hat şopandin û gel jî 
tevlî şahiyan bû. Xebatkarên ku bi 
bilûr û erbaneyê gotinên, “Serê salê 
binê salê xwedê aşitî bîne vê malê” 
gotin, li nav mala geriyan sersalê 
pîroz kirin û xelat wergirtin. 

Wek tê zanîn li gor salnameya 
kevn, sersal din av kurdan de, 13 
roj piştî salnama mîladî tê pîrozki- 
rin. Lêbelê ev adetê kurdan, bi tay- 
betî li Bakurê Kurdistan’ê ji mêjve 
ye hatiye jibîrkirin. 




Nivîskarên kurd ên wêjeya 
hemdem a ereban 


Li welatên ereban, du welatên ku roman lê 
zindiye bala mirov dikşîne, yek ji van Misir e, ya 
din jî Sûriye ye; tesîra Kahîrê û Şamê ya li ser 
çanda nivîskî ya kurdî ne hindik e. 

Yek ji welatê herî girîng ê cîhana ereban Misir 
e; welatê herî zêde pirtûk lê tê weşandin, herî 
zêde kovar û rojname lê derdikeve û herî zêde 
fîlm lê tê kişandin Misir e. Ev welat di pêşketina 
çand û zimanên din de jî bûye bingehek. Weke 
mînak hejmara yekemîn a rojnameya kurdî Kur- 
distan (1898) li Kahîre'yê hatiye çapkirin. Misir, 
welatekî pir-olî, pir netewî ye. 

Li Misir'ê roman bi Corcî Zeydan (1861 -1914) dest pê dike. Zeydan, 
bi romanên xwe yên dîrokî navdar e, di nivîsên wî de şopên Alexandere 
Dumas heye. Zeydan, kesekî ne misilman e, ew bi gelemperî xirîstiyane. 
Ji dervehî Zeydan, Farah Antun (1873- 1924) jî ku hema bêje di heman 
demê de jiyaye, xirîstiyan e; ev her du kes, li Misirê bûne pêşengên ro- 
mana dîrokî. Piştî van her du kesan cîhana romanê fireh dibe û di nava 
demê de gelek navên din lêzêde dibe;Taha Huseyîn, MahmudTeymur 
û Abbas Mahmud el Aqqal, Huseyîn Heykel û Necîp Mahfûz. 

Welatê duyemîn ku dixwazim balê bikşînim ser Sûriye ye. Dema 
mirov dîrok, erdnîgarî û siyasetê li ber çavan digire divê mirov Surî bi 
Misir û Lûbnarîê re bi hev re bi bîr bîne, ev her sê welat di sirişta çandî 
de xetek e. Li Suriye'yê di salên 1920-1939'an de bi zimanên cûr be cûr, 
375 kovar û rojname hatine çapkirin. Li Suriye'yê roman piştî helbestê 
hatiye; helbest zêdetir bi bandor e, di civînên siyasî de, di meş û mîtîn- 
gan de helbest tên xwendin, heta belavok bi usûlê helbestan tên nivî- 
sandin û belavkirin. 

Yekji damezrênerê wêjeya Suriye'yê ya hemdem Şekîp Arslan (1869- 
1946), yê din jî Muhammed Kurd Elî ye. Şekip Aslan, kurê malbateke 
durzî ye. Li gel çîrok û helbestên nivîsandine, her wiha romana bi navê 
Ren û Atala û hin helbestên Chateaubriand jî wergerandine. Li Suriyê 
romanên yekemîn eynî weke li Misir'ê bûye, mijarên xwe ji dîroka îslamê 
stendine. Romanûsên wekîCorcîZeydan li Suriyêjîhene. Di navvan de 
yê herî girîng Ma'ruf el Arnavud e (1892- 1948). Ma'ruf, di romana xwe 
ya bi navê 'Efendiyê Kureyş' de behsa Muhammed, di romana xwe ya 
Omer de jî behsa xelîfe Omer dike. Carinan derdikeve dervehî welat, ca- 
rinan xwe dirêjî Spanya dike, vê carê behsa Tariq Bîn Ziyadê keştiyan di- 
şewitîne û dibêje'Carekedin vegertine' dike. Di dema Ma'ruf de, Sûriye 
koloniya Fransayê bû. Lewma her romana dihat nivîsandin koka xwe ji 
dîroka olî stend. Armanc ne nivîsandina romanê bû. Armanc ew bû 
bidin îspatkirin ku cîhana rojava ya xiristiyaniyê, ji cîhana îslamê ne ser- 
gewretir e. Lewma ji bo vê yekê dîroka îslamê qûmaşekî nedihat dîtin 
bû û wê hîn gelek roman bi hûnanda. Ma'ruf gelek nivîskar li dû xwe ki- 
şand. 

Li Sûriye, Misir û Lûbnan'ê vegotin û romanên yekemîn, hêza xwe ji 
qesîdeyan distendin. Ji bo vê yekê dîroka îslamê çavkaniyeke mezin bû. 
Dîrok, li hemberî piçûkxistina cîhana ereban û îslamê, zirxek bû; Ereban 
xwe li vê derê diparastin. Li Misir'ê ji 1930'an û pê ve jiyana Hz. Muham- 
med hate nivîsandin. Berhema bi navê 'Derbarê Siyerê de' ku ji aliyê 
Taha Hûseyîn ve (1933) hatiye nivîsandin, berhema herî girîng e ku 
weke çîrok behsa jiyana Hz. Muhammed dike. Dibe ku jiber vê yekê be, 
demaTaha Hûseyîn mir ji aliyê gel ve weke kesê çavê gel vekir lê belê 
(kor) tê bîranîn. Di hemû pirtûkên hatine nivîsandin de dij-derketineke 
fikrî heye. Ji ber ku di sedsala 19'an de nivîskarên rojavayî, cîhana ere- 
ban, îslamê û damezrênerê îslamê Muhammed bi tevî çar xelîfên wî 
hedef girtibûn. Piyes ango şanoya Voltaire ya bi navê Muhammed û 
Hişkbawerî yek ji mînakên neyênîne ku niha bi tê bîra min.Tewfîq el 
Hekîm, li hemberî vê piyesê piyesekê dinivîsîne. Pirtûka herî berfireh a 
derbarê Muhammed de hatiye nivîsandin jî, ji aliyê helbestvan, roman- 
nûs û rexnekar Abbas Mehmûd El Aqqal (1889-1964) ve hatiye nivîsan- 
din: Dehaya Muhammed. Nivîsandina çîroka jiyana Muhammed 
berdewam dike. Pirtûka Abdullah eş- Şarkavîya bi navê Pêxemberê Aza- 
diyê (1962, çapa Stenbol'ê ya pirtûkê 2004) berhema herî balkêş a ce- 
leba xwe ye. Li gorî vê pirtûkê Muhammed weke kesekî ku berî Marx 
sosyalîzm pejirandiye tê qalkirin.Têbîniyeke kurt, teza ku Hz. Muham- 
med weke şoreşger nîşan dide, di pirtûka Hubert Grimm a bi navê Mo- 
hommed (1892) de jî tê xûyakirin. 

Di wêjeya Sûriye û Misir'ê de jî nivîskarên Kurd xwedî cîhekî rûmet- 
giranin. Ji Misir'ê Abbas Mahmud el Aqqal, ji Sûriye'yê Muhammed 
Kurd Elî di wêjeya welatên lê jiyane de xwedî cîhekî girîngin, her yekji 
wan wek damezrênerekîye. Kurd Elî, weke damezrênerê yekemîn ê sa- 
ziyên wêjeyî û wêjeya Suriye'yê tê bîranîn. Aqqal, di pirsgirêka Rojhilat 
- Rojava de, li Tirkiyê bi Peyamî Safa re tê mûqayesekirin. Heftiya were 
ezê behsa vegotin û romanên Abbas Mahmûd el Aqqal û Kurdî Elî 
bikim. 


Sersala kurdî 


(Wêne: Diha) 














Çand û Huner 

Rûdaw 


SelamO (Wêne: Rûdaw) 


"Du şaxên wî karî hene. Yek jê eşq e, yek jê jî aborî ye. Eger ku ji vê hunerê hez 
dikin û bixwazin bikin, mînaka herî vekirî em in. Perê te tune bin jî, dostên te, hevalên te, 
derdorên te hene. Baweriya te bi te re ye. Eşqa te bi wê hunerê heye, eşqa te ji bo wî 
gelî û çanda wî heye. Tu dikarî bikî." 


Selamo: “Ji aliyê karmendê kurd me ti alîkarî nedît. Yanî me ev fîlm bi deyn çêkir. ” - (Wêne: Rûdaw) 


Solingen (Rûdaw) - Hunermend 
Selamo heya ku fîlmekî dirêj 
amade bikê, gelek xebatên hunerî û 
çandî meşandiye. Selamo li televiz- 
yona ROJ TV di skeçên di bemama 
bi navê “Hindik û Rindik“ amade- 
karî û lîstikvanî kiriyi. Wî wekî 
din di Radyoya Dengê Mezopo- 
tamya de bemama “teşqele“ amade 
dikir û bi Şiyar Ebdî re kurtefîlmên 
bi navê “Mistik Ax“ û “Sara“ çê- 
kiriyi. Di fîlmê bi navê “Piştî rûxên 
dinê“ ku rejîsortiya wî Selîm Ömer 
kiriye jî lîstiye. Selamo her wiha li 
Nisêbîn, Amed, Qoser û Ewrûpajî 
stend-up çêkir. Rojnama Rûdaw’ê 
li ser fîlmê wî yê nû bi navê “Kenê 
Spî“ bi Selamo re axifî. 

Tu karî ji bo xwendevarên 
Riîdawê xwe bide nasandin? 

Ez jî, li gor dibêjin, di sala 
1966’an ji dayik bûme. Piştî ku ez 
ji dayik bûm, salek şûn de, koçbe- 
riya me dest pe kir. Bavê min berê 
ji aliyê Bakûr ve koç bûbû. Derbasî 
binya xetê bûye. Dema ez yek salî 
bûm, em derbasî Mêrdînê dibin. 
Malbat ji Mêrdînê koç kiribû û dîsa 
vegeriyan Mêrdînê. Ji ber ku erdê 
me tûne bû em gûnd bi gûnd dige- 
riyan. Heya ku em gihan Nisêbîn’ê. 
Di rewşek koçberî de zarokatiya 
min derbas bû. Dema ku ez deh salî 
bûm bavê min li Nisêbînê xanî kirî. 
Ji bo vê yekê ez xwe Nisêbînî dihe- 
sibînim. 

Meraqa te ya çand û hunerê, ya li 
ser tiyatro çawa çêbu?Rewşa ku tu 
tê de mezin bûyî bandorekî çawa 
li ser te kir? Maceraya tiyatro 
çawa dest pê kir? 

Di zarokatiyê de meraqa min pirr 
li ser sînemayê hebû û gelekî diçûm 
sînemayê. Ez û çend zarok ji bavên 
xwe dizî diçîn sînemayê. Me benîşt 
û tişt-miştên din difrot û me pere 
didan hev ku em biçin sînemayê. 
Belkî wê demê ji bo me tiştekî nû 
bû. Li Nisêbînê sê-çar sînema jî 
hebûn. Hîn di wî emrî di, min dix- 
west ku ez bibim aktorek, artîstek. 
Ez carnan difîkirim, di nava wê xi- 
zaniyê de sînemayê bala min pirr 
dikşand. 

Fîlmekî kurdî 

Heta beşa sînemayê te çi xebat me- 
şand, xebatên te li ser çi bûn û xe- 
batên ku te heya niha kirin, em 
temaşevanan deynin alîyekî, ev 
xebatên te Selamo tatmîn kir? 
Piştî ku ez ji welat derketim û 
hatim vê derê, lîstikvanî, tiyatro di 
rûhê min de hebû. Tu nekarî dev jê 
berdî. Li Almanya jî me grûbek ava 
kir. Qederê du salan ez bi wê grûbîê 
re xebitîm. Piştî demekê grûb 


mezin bû. Me skeçê biçûk çediki- 
rin. Dû re ev skeçan hew têrî te di- 
kirin. Ew zanebûn têrî te nedikir. Bi 
min re nemabû. Perwerdekî akade- 
mîk jî tune bû. Tûrikê min vala bû, 
ezê çi bidim kê? Piştî ku min dev 
ji grûbê berda, ez li ser perwerda 
xwe ya şexsî sekinîm. Mi xwend û 
lêkolîn kir. Ji bo televizyonê skeç 
amade kir. Ew xebatên min yên tel- 
evizyonê min gelekî pêş ve xist. Lê 
ew xebatên ku heya niha min çêkir 
min tatmîn nekir. Tiştê ku ez dika- 
rim mezintir bikim û xwe pêş ve 
bixim, ew yetenek bi min re heyî û 
hebû jî. Li benda rojekê ku derkevê 
holê bu. 

Daxwaza çêkirinafîlmekî ji bo sî- 
nemayê çawa ket mecrayekî wisa 
û projeya te ya ewil çawa çê bû? 
Mesela sînema çar-pênc sal bi 
min re hebû. Dema ku tu skêça çê- 
dikî û xwe pêşve nexî, tu xwe du- 
bare dikî. Ez gîham cîhekî wiha ku 
êdî min xwe dubare dikir. Li vir he- 
wesa min a sînemayê çêbû. Mesela 
şano di salên 90’î de dest pê kir û 
tevî hemû kêmasiyên xwe gihişt 
qadekî profesyonelî. Ji aliyê sîne- 
mayê jî wiha ye. Di nava kurdan de 
balayekî mezin heye. Di sînema 
kurdî de çend heb fîlm hatine çêki- 
rin. Lê belê navê sînema kurdî hîn 
tê nîqaş kirin. 

Xebatekî te ya nû heye. Te dest bi 
fîlmekî nû kiriye. Te kengî dest bi 
wîfîlmî kir û navêfîlm çi ye? 
Navê fîlm Kenê Spî yi. Fîlmekî 


dirêj me kişand. Me xelas kir. Ez û 
hevalekî min Şiyar Ebdî. Rejîsorê 
me bû. Ew jî ji kurdê me yê Başûr 
Rojava ye, ji Koban’ê ye. Wextê ku 
me hevdu nas kir, ez wê caxê li tel- 
evizyonê dixebitîm. Wî dibistan 
dixwend. Ji ber ku hinek tecrûbe çê 
bibe me du heb kurtefîlm jî çêkir. 
Wî bi serê xwe dokumanterek çê- 
kiriye û kurtefîlmek wî bi almanî jî 
heye. Min jî du kurtefîlm çêkirin û 
di filmekî dirêj yê Hiner Selîm de 
lîst. Ewana hemû tecrûbeyek bu ji 
bo me. Sê-çar sal ez û hevalê Şiyar 
bi hevdu re xebitîn. Ev bû sal û 
nîvek ku me dest bi vî fîlmî kiriye. 
Me pirr li ser nîqaş kir, heya me gi- 
hand roja îro. 

Kenê Spî bi awayekî 
kenekî reş e 

Mijara Kenê Spî çi ye? 

Mijara Kenê Spî çîrokekî li ser 
dînekî Nisêbînê ye. Di sala 80’î de 
derbas dibe. Di demê zarokatiya 
min de derbas dibe. Min ew kes nas 
kiribû. Navê wî Xelîlo bû. Xelîlo 
çima bala min kişand, çima me çî- 
roka wî kişand, esasî li ser wî dînî, 
li gorî min, li gor nêrîna min, dînekî 
pirr taybet bû. Di nava civakê de 
hinek kes hene, em wan dîn dinî- 
nin, em wan tecrît dikin, ji nav ci- 
vakê dûr dixînin. Lê gorî min ew ne 
dîn bû. Belkî me ew dîn kiribû, li 
ber çavên me wiha xuya dikir. Lê 
Xelîlo ne dîn bû, zilamekî gorî min 


bi aqil bû. Em li ser çîroka wî seki- 
nîn. Xelîlo mijara me ya esasî ye. 
Qarakterê çîrokê Xelîlo ye. Heval- 
tiya wî û zarokekî yê 12-13 salî. 
Berî sala 80’î û piştî sala 80’î de 
rewşa civakê û jiyana Xelîlo çawa 
tê guhertin. Di fîlm de wiha kenekî 
spî tune ye. Fîlm dramî, trajedî ye. 
Rewşa wê demê ji xwe wiha bû. 
Kenê Spî bi awayekî, bi rastî ke- 
nekî reş e. 

Dema ku tefîlmê Kenê Spî kişand, 
hedefekî çawa te danî pêşiya xwe? 
Hedefa min a yekem fîlmekî 
kurdî çêbikim. 

Di vê projeyê de çend kesan xebat 
kir, ji aliyê teknîkî, lîstikvan û 
hwd. ? 

Di destpêkê de ez û Şiyar bûn. 
Piştî ku em çûn welat, hevalên me 
yên Sîm Produksiyon organîze 
kirin. Nêzîka 45-50 lîstikvan 
hebûn. Ew kesên ku me navê wan 
li cem xwe nivîsandiye nêzî 420 
fîgûr in. Yên ku di seta fîlm de xe- 
bitîne nezî 40 - 50 kes bûn. Ciwa- 
nên Nisêbînê nêzîka 10-15 kes jî 
aktîf alîkariya me kirin. Ez pir spa- 
siya wan dikim. 

Butçeya vê projeyê çiqas bû, we bi 
çiqasî proje temam kir? Dema we 
dest bi projê kir, we ji kê, kîjan sa- 
ziyê alîkarî stend, yan jî alîkarî 
hat dayîn? Dema xebatê de çi as- 
tengî derketin peş we? 

Eger ku ez behsa astengiyan 
bikim, gelek bûn. Em carekê derke- 
tibun rê, hêdî hêdî hêviyên me diş- 


kestin. Lê ez çûm welat, hêdî hêdî 
min dest bi amadekariyên bingehîn 
kir. Almana destek neda vê projeya 
me. A duyan jî me bê pere dest bi 
vê projê kir. Me hêvî dikir ku spon- 
soran bibînin, em bi hinek kesan re 
axifîn jî. Wan jî soz da. Hinek hê- 
viyên me çêbûn. 

Sponsore me yê esasî ku heta da- 
wiyê desteka xwe ji me nekişandin 
Şaredariya Nisêbîne bû. Bi taybetî 
Şaredariya Qoserê gelekî spasiya 
wan dikim. Wan jî gelek alîkarî dan 
me û Şaredariya Mezin a Amed’ê, 
wan jî gelek alîkari dan me. Ewana 
sponsorê me bûn. Berê em bi wan 
re axifî bûn. Butçeya film me hef- 
tane dimeşand. Dema pere dihat, 
me heftane perê xelkê dida wan. Ji 
aliyê karmendê kurd me ti alîkarî 
nedît. Yanî me ev fîlm bi deyn 
çêkir. Me ji hevalên xwe, dostên 
xwe deyn kir û me bi wî awayî fîlm 
xelas kir. 

Di beşa sînema de, yên ku dixwa- 

zin xwepêşve bixin, bi taybetî jî ji 

bo ciwanan çi pêşniyarên te hene? 

Pêşniyarên min ew in, du şaxên 
wî karî hene. Yek jê eşq e, yek jê jî 
aborî ye. Ez ji ciwanan re dibêjim 
bila aliyê eşqê hilbijêrin. Eger ku ji 
vê hunerê hez dikin û bixwazin 
bikin, mînaka herî vekirî em in. 
Perê te tune bin jî, dostên te, heva- 
lên te, derdorên te hene. Baweriya 
te bi te re ye. Eşqa te bi wê hunerê 
heye, eşqa te ji bo wî gelî û çanda 
wî heye. Tu dikarî bikî. 


Ji hunermend Selamo fîlmekî nû: 

Kenê Spî 





JIN U ClVAK 

MEHDI MIHEMED RWANDIZI 


Soran - Keçên bajarê Soran cara 
dûyem defîle ya kincên kurdî lidar- 
xistin. Amadekar û rêveberê defî- 
leyê dibêje wê ji bo rûbirûbûn bi 


Kincên kurdî li dijî yên Rojava derketin dikê! 


Serjinikî baş e, lê di cihê xwe de! 


Dayîka "Miho" 
çû ser dilovaniya xwe 


cilûbergên Rojavayî re, ewê defîl- 
yên xwe bidomînin. 

Li hola werziş û ciwanan a 
Soran, Navenda Çalakî û Pêgehan- 
dina Ciwanên Diyana ser bi Yekî- 
tiya Ciwanên Demokratên Kurdis- 
tan’ê, bi beşdariya 36 keçên deverê, 
defîle ya cilûbergên kurdî lidar xist. 
Ew dûyemîn defîle ya cilûbergên 
kurdî ye ku di heyamê dû salên borî 
de li nahiya Soran tê encamdan. 

Leyla Remezan Mihemed (Mîna 
Xeyat) a 32 salî, ku rêveber û ama- 
dekarê herdû defîleyan e, armanca 
xebatên xwe ji Rûdaw’ê re wiha anî 
ziman: “Kincên kurdî tiştê herî 
bedew di nav kultûra netewa me de 
bû ku demekê hemû cîhan bi dîtina 
wan kêfxweş dibû, mixabin niha 
mijûl e kincên me winda dibin, em 
dixwazin pêşgîriyê ji windabûna ci- 
lûbergên kurdî bikin.” 

Mîna parastina cilûbergên kurdî 
bi pileya yekem erkê ciwanan di- 
zane û diyar dike: “Li dijî kincên 
Rojavayî, beriya hemûyan divê 
ciwan di rêya man û parastina cilû- 
bergên resen ên xwe şoreşekê lidar 
bixin, ez ji bo rûbirûbûn bi cilûber- 
gên Rojavayî û zindî ragirtina cilû- 
bergên kurdî, xwe li destpêk û 
dawiya wê şoreşê dibînim.” 

Beşdarên defîle ya berê zêde ji 
zarokan pêk hatibûn, lê di defîle ya 
vê carê de, tenê keçeke temen biçûk 
di nav beşdarên wê defîleyê de bû, 


1 abad a 35 salî bahsa dû birayên 
we dike ku yek ji wan qedehek av 
l bo xwe nadagire lê vê jî bi xwîşk 
jina xwe dike, yê din jî heta niha 
>i jinan hîç karekî nedaye kirin: 
Birayê ku bi jinan kar nade kirin, 
;er rihê min bixwaze nabêjim na, lê 
i yê din hez nakim.” 

Bi baweriya rojnamevan Taman 
iakir jî wiha dibêje: “Kesên xelk 
/an wek umer binavdike, ji xelkên 
in kêfxweştir in.” Taman dibêje jin 
mêr hevbeş in û herwiha niha mêr 
i berê zêdetir dikarin hevkariya 
Lnên xwe bikin: “Niha şûştina cilan 
i makîne ye, çi dibe ger mêr cilên 
we bişon?” 

Li gor Taman Şakir mêraniya 
nêr di helwêst û dilsoziya wî bo 
nalê tê xwiyakirin ne bi tundûtû- 
jiyê. Ger mêr rêz li jina xwe girt û 
baş bû baştir e ji kesên wek axa her 
xizmeta wan tê kirin: “Mêrên hev- 
kariya jinên xwe nakin, jinên wan 
herdem li derve giliyê wan dikin.” 

Niha gelek genc guherîne û xim- 
zetkirina jinan wek kêmasiyekê bo 
mêran nayê dîtin. Mamoste Şêrwan 
Mecîd ê 25 salî ku demeke zewi- 
ciye, dibêje ne pêwîst e mêr bi jina 
xwe re tund be: “Jin bi axaftinên 
xweş bêhtir guhdariya mêr dike, 
dergistiya min mamoste ye û karê 
melê li gel wê dikim dû beş û her 
yek ji me nîvî dike.” 

Hinek mêr pesnên serjinikiyê 
nadin û li gor wan di dawî de mêr 
zeremend dibe. Elî Necmeddîn ê 43 
salî ku karker e, wiha dibêje: “Jinên 
mêrên serjinik tên ku xelkê bix- 
win.” 


Köln - Dengekê din ya Radyoya Êrîvan'ê van rojan xatirê xwe 
xwest. Dengbêja jin îsa Fatma ku herî zêde bi kilama "De Miho" 
di nav kurdan de hat naskirin, roja 15'ê vê mehê li herêma Krasnador 
ya Rûsyayê jiyana xwe ji dest da. Dengê îsa Fatma ku bi rêya 
Radyoyê Êrîvan'ê hat nas û hezkirin, di guhê hemû heyranên mûzîka 
kurdî ya klasîk de ye. Cenazeyê Fatma îsa li ber strana "De Miho" 
di 16'ê vê mehê bi beşdariya gelek dost û hevalên wê li xerîbiyê, 
li Krasnodar'a ber Behra Reş hat binaxkirin. 

Fatma îsa di sala 1934'an de li gundê Arazdage yê ser bi Êrîvan'ê 
ji dayik bû û hêj di zarokatiya xwe de tevî bi hezaran kurdên 
din mecbûrî koçkirinê tê kirin. Di sala 1972'an de dengê wê li stud- 
yoyên Radyoyê Êrîvan'ê tê tomarkirin. Ji bilî kilama ku Fatma îsa 
herî zêde pê hat naskirin "De Miho", Fatma dengê xwe da çendîn 
klasîkên din yên weke"Dîna min",'Şerê Rêya Beşer'"Gedê Mirzo" û 
"Dervêşê Evdî"jî. 


îsa Fatma 


Li Soran defileya kincên kurdî. 

lê 35 keçên din temenê wan zêdeyî 
18 salî bû. 

Di rûyê keçên manken de, tirs û 
şerm dihat xwiyakirin û car car xwe 
şaş dikirin. Leyla malbata beşdaran 
wek sedema sereke ya vê tirs û 
şerma keçan dizane: “Diviya keçan 
berê prowa bikirana, lê malbatan 
ber li wan girtibûn, ne tenê ew yek 
jî, belku gelek keç bi nehênî û bê 
pirsa malbata xwe beşdarê defîleyê 
bûn. Lewra hinek ji wan dema dîtin 
ku xizmên wan di nav beşdarên 
holê de rûniştine, ji tirsan beşdarî 
nekirin.” 

Di defîle ya cilûbergan de wek 
dihat dîtin, dîzayn û stîleke nû ji ci- 
lûbergên kurdî re hatibû dayin. Ci- 
lûbergên kevn ên kurdewarî nedi- 


hat dîtin. Leyla nerînên xwe rave 
dike: “Keç ne amade bûn wan kin- 
can lixwe bikin ku gelek kevin bûn, 
yan kasika ser danînin ser serê xwe. 
Her beşdarekê çi cilûbergek li xwe 
bikira, ew kinc bi diyarî jê re dihat 
pêşkêşkirin, vê yekê jî wika kir ku 
keç cilûbergên kevn lixwe nekin.” 

Leyla ji bilî vêna terziyeke şareza 
ye, helbestvan û wênekêşe e jî, ew 
hêvî dike rojekê bibe xwediyê na- 
vendeke taybet bixwe da ku karîn û 
şiyanên xwe ji bo perwerdekirin û 
hînkirina ciwanên herêmê bikar 
bîne. 

Leyla vê yekê bi şerm dizane ku 
hikûmet behremendên navxwe jibîr 
bike û şîrketên biyanî bo çêkirina 
cilûbergên xwendekaran radispêre 


binavkirin, lê xwiyaye bextê ume- 
ran heye, jiber ku jin bêhtir ji mêrên 
ku li mal hevkariya wan dikin, hez 
dikin. 

Civaknas Mihemed Şiwanî di- 
bêje reh û kokên binavkirina hin zi- 
laman wek ‘serjinikiyê’ digîje 
qonaxa derebegîtiyê û dîwanxane- 
yan. Sîstem ji mêrên nerm û nazik 
aciz bûye û wan wek jinan wesif ki- 
rine: “Bi wateya eşîrtiyê umerî wek 
sivikkirinê tê, jiber ger mêrek bi 
malê ve mijûl be, nikare daxwazên 
axa bicîh bîne û di dîwanxaneyê de 
xizmeta axa bike, ev yek dijî xwes- 
tekên axê ye, lewma ji kesê wiha re 
gotine umer/serjinik.” 

Jin zêdetir ji mêrên ku li malê 
hevkariya wan dike hez dikin. Mi- 


(Wêne: Rûdaw) 


û diyar dike: “Li Soran ewqas ke- 
çên şareza û xwedî şiyan hene ku 
wan cilûbergan ji fîrmayên biyanî 
baştir çêbikin, lê ew yek cihê pirs- 
yar û gumanê ye ku ji bo karekî 
wiha giringî bi behremendên 
navxwe nayê dan.” 

Leyla daxwaza xwe jî wiha tîne 
ziman: “Eger hevkariya min bê 
kirin, ez amade me di pêşerojê de 
defîleyên bedewtir û berfîrehtir ji 
bo keç û xortan bihev re organîze 
bikim, ji ber ku gelek xortan dax- 
waz kiriye ku ew jî di vê cûrê defîle 
ya cilûbergan de beşdar bin, herçi- 
qas berê jî hinek ji xortan amade- 
bûna xwe xwiya kiribûn, lê keçan 
hez nedikirin ligel kuran di karekî 
wiha de derkevin ser sehneyê.” 


SORAN BEHAEDDÎN 


Hewlêr - Hêmin Nu'man ê 37 
salî, kîsekî semûnan di destê wî de 
bû, û li ba wî zêde normal bû jê re 
bê gotin umer/serjinik (kesê ku li 
jêr kontrola jina xwe de ye). Hêmin 
digot kêfxweşiya malê hêjayî din- 
yayê ye, ne qise û qiselokên xelkê. 
Hêmin 13 sal in zewiciye û bavê 3 
zarokan e. Ew li malê her karekî 
dike: “Xwarinê çê dikim, nan dik- 
rim lê qet jina min gotina min naşi- 
kîne û ji wan mêran aciz im ku 
jinên xwe delalî dikin û çi dikin na- 
bêjin na.” 

Mêrên ku li male kar dikin û hev- 
kariya jinên xwe dikin ji aliyê hinek 
kesan ve wek “umer-serjinik” tên 

Rudaw 


Li Köln'ê muzîka paqij: 

Nanobeat! 


DR. NEBI KESEN 


“Jimareke zêde ya 
muzîkvanên kurd 
heye ku tiştê 
ewrûpî didize û 
tevî muzîka kurdi 
dike. Em berevajiya 
vê yekê dikin, 
mebesta me em 
muzîka kurdî bi 
cîhanê bidin 
nasandin." 

MISTEFA ÇIWARTAYÎ 

Köln - Herkesê ku serdana stud- 
yoya Grûba Nanobeat bike, ev pir- 
siyar tê bîra ku gelo grûbeke 
muzîkê ya têkel ji ewrûpî, afrîkî û 
kurdan wê çi berhema hunerî biafî- 
rîne? Lê dema mirov digihije nav 
studyoyê, hevahengî û bihevre kar- 
kirina grûbê û berhemên wan mirov 
şaş dihêle. 

Grûba Nanobeat ji aliyê çend hu- 
nermendên stranbêj û muzîkzanên 
kurd, ewrûpî û afrîkî ve hatiye da- 
mezrandin. Hêmin Derya ku yek ji 
damezrênerên grûbê ye, berê ko- 
meke wê ya muzîkê bi navê Koma 
Derya hebû ku pirraniya endamên 
wêna jin bûn. Di derbarê avabûn û 
navê grûba Nanobeat, Derya wiha 
bo Rûdaw’ê got: “Dirustbûna grûba 
me tiştekî zêde nû ye, ev nav ji tek- 
nolojiyê hatiye wergirtin. Me xwest 
muzîkê li gel teknolojiyê bidin ber- 
hev. Teknolojiya nano di pêşerojê 
de bi awayekî balkêş tê behskirin û 
lêkolandin. Beat jî wek lêdan yan 
jenîn, li gor lêkolînan nanobeat tiş- 
teke ji navê naçe û zêde bi hêz e.” 

Endamên Nanobeat ji van kesan 
pêk tê: Kabakamba Zolo ji Gam- 
biya. Leyla Zerya xelkê Çewlik a 
Bakurê Kurdistan’ê ye. Fîlîp Go- 
dart û Olig Kose alman in. Dersim 
Hewraman xelkê Başûrê Kurdis- 
tan’ê ye. Roger Ediye alman e. 
Hêmin Derya xelkê Başûrê Kurdis- 
tan’ê ye. 



Hêmin Derya li gel endamên din ên Grûba “Nanobeat“ 


Grûb tevî cudabûna ziman, çand 
û muzîkê, bi serkeftina xwe bawer 
e. Rêveberê grûbê Metsila Astreed 
bi piştrastî bo Rûdaw’ê daxuyand: 
“Serkeftina me tekûz e ji ber muzîk 
zimanekî cîhanî ye, ger bi awayekî 
dirust û rêkûpek bê rêvebirin karên 
baş û ciwan çê dibin û di heman 
demê de dibe ku bi vê rêyê jî mu- 
zîka kurdî bê bipêşxistin.” 

Hêmin ji îmkanên endamên 
grûba xwe razî ye û wiha dibêje: 
“Hemû bo muzîkê dijîn, Phillip 
niha li bajarê Köln’e xwedî 280 
xwendekar e, Olig li vir dersan 
dide, ez jî herwiha, û piraniya me 
bi awayekî akademîk kar dikin.” 

Dîmenê grûbê rengîn e û her yek 
cilên welatê xwe li xwe dike, Derya 
dibêje: “Ciwaniya grûbê di rengî- 
niya wê de ye, hinek cilên kurdî li 
xwe dikin, muzîkvanên afrîkî cilên 
afrîkî li xwe dikin, ev bi xwe corek 
ji navnetewîkirina muzîkê ye.” 

Derya hewl dide ku awazên 
kurdî bi amûrên rojavayî resentiya 
xwe ji dest nedin: “Em dixwazin 
melodiyên me bi awayekî biguncî- 
nin ku resentiya xwe ji dest nedin û 
bo ewrûpiyan jî zêde sanahî be bêje 
ev muzîk xweş e. Em dixwazin 
nifşê nû razî bikin ji ber ku pêşeroja 
her neteweyekê ciwanên wê ne.” 

Derya xema zarokên kurd ên ku 
li Ewrûpa ji dayik dibin û mezin 
dibin dikşîne û dixwaze ev nifş ji 
muzîka kurdî neyê veqetandin: “Da 


ku zarokên ku li vir ji dayik dibin 
nêzîkî muzîka kurdî bibin, divê mu- 
zîka kurdî di astê kultûrên ku di nav 
de mezin dibin, bibînin.” 

Phillip Godert ê alman ku ma- 
mosteyê muzîkê ye, pirr bi muzîka 
kurdî şaş dimîne: “Dema min kar li 
gel vê grûbê kir, min got cihê mi- 
xabiniyê ye ku ewrûpî muzîka 
kurdî nas nekin û nebihîzin. Ez mu- 
zîka kurdî bo xwendekarên xwe lê 
didim ku tiştekî derbarê muzîk û 
ziman û çanda kurdî de nizanin, di- 
bêjin ciwan û xweş e. Em di grûbê 
de ji hevdu fêr dibin.” 

Pirraniya endamên grûbê bi rêya 
Hêmin Derya ve hatine nav grûbê 
û ti kesî ji wan nikarîbû hestê xwe 
beramber muzîka kurdî veşêrin. 
Olig Kose behsa destpêka xwe di 
vê grûbê de dike û dibêje: “Wek 
yên din piştî naskirina Hêmin hatim 
nav vê grûbê. Grûb bi dilê min e û 
kêfa min ji muzîka kurdî re jî tê.” 

Hêmin armanca damezrandina 
grûbê ku bi xwe nasandina muzîka 
kurdî ye ronî dike: “Armanca me 
em bihêlin muzîka kurdî guhdarê 
ewrûpî ber bi aliyê xwe rabikêşe.” 
Derya rexne li hinek stranbêj û mu- 
zîkvanên kurd digre û axaftina xwe 
wiha diqedîne: “Jimareke zêde ya 
muzîkvanên kurd heye ku tiştê ew- 
rûpî didize û tevî muzîka kurdî 
dike. Em berevajiya vê yekê dikin, 
mebesta me em muzîka kurdî bi cî- 
hanê bidin nasandin.” 


Li Fransa “Rêçên Piştî Keviran" 





Mehmûd Celayir 


(Wêne: Rûdaw) 


Rouen (Rûdaw) - Wênesazê kurd 
Mehmûd Celayir pêşengeheke bi 
navê “Rêçên Piştî Keviran“ vekir. 
Pêşengeh di 14‘ê Çileyê de li Fransa, 
li Zankoya Rouen‘ê dest pê kir. 

Li Zankoya Rouen’ê de, di nav- 
bera rojên 14 -16‘ê Çile’yê de, li 
ser Tirkiye û Kurdistan‘ê rêzek ça- 
lakî hatin organîzekirin. Ji Tirkiye, 
Kurdistan û ji Ewrûpa‘yê gelêk hû- 
nermend, nivîskar û akademîsyen 
beşdarî çalakiyan bûn. 

Di çarçova van çalakiyan de di 
14‘ê mehê de pêşengeha wênesazê 
kurd Mehmud Celayir jî pêk hat. 
Celayir di vekirina pêşengehê de bi 


navê “Kok û Rê“ gotarek peşkeş 
kir. Piştî gotare guftûgo hatin kirin 
û Celayir bersîva pirsên beşdaran 
da. 

Mehmûd Celayir ji Bakûrê Kur- 
dîstan, ji bajarê Çewlik‘ê ye. Ew 20 
salan li Almanya’yê dijî. Ressamê 
kurd heta niha li Tirkiye, Almanya 
û Fransa’yê gelêk pêşengehên şexsî 
vekirine û tevlî çalakiyên komelî 
bûye. 

Babeta wêneyên Celayir pirranî 
li ser dîrök û mîtolojiya kurdan, 
xaka Kurdistan‘ê û jîyana gelê kurd 
e. Pêşengeh wê heta 30‘ê mehê ve- 
kirî bimîne. 



Westerwelle û endametiya 
Tirkiye'yê ya YE'yê 

Endametiya Tirkiye'yê ya Yekitiya Ewrûpa'yê 
(YE), hefta borî dîsa ket rojeva siyaseta Alman- 
ya'yê. Sedema vê axaftina Wezîrê Karên Derve, 
Guido Westerwelle bû. Westerwelle daxwaza 
pêşvebirina danûstandinên endametiyê kir û pê- 
wistiya piştgîriyê anî ziman. Helwesta Wester- 
welle di nav hevpeymaniya hikûmetê de niqaşek 
vekir. Çima ku Demokratên Xiristiyan (CDU/CSU) 
endametiya Tirkiye'yê ya YE'yê qebûl nakin. Di 
nav dîtinên Westerwelle û helwesta CDU/CSU de 
nakokiyek derket holê. 

Partiya Wezîrê Derve Westerwelle, ango FDP, heta niha li ser endame- 
tiya Tirkiye'yê li paş disekinî. Partiyên ku endametî bi eşkere qebûl û pişt- 
girî dikin, SPD, Partiya Çep (Die Linke) û Partiya Keskan (Die Grunen) bûn. 
Tenê CDU/CSU bi salan e boTirkiye'yê"Hevkariyek bi îmtiyaz"di çarçova 
YE'yê de bes dibîne. Eşkere bû ku herdu partiyên hevpeymaniya hikû- 
metê pirsa endametiya Tirkiye'yê ji hev cûda dibînin. 

Helwesta CDU/CSU bi pirranî li ser du argûmentan ve girêdayî ye. Yek, 
Tirkiye dûrî şertên endametiya YE'yê yên siyasî, civakî û aborî ye. Şansê 
Tirkiye'yê bi reforman bigihije YE'yê giring e û di demeke kurt de enda- 
metî ne mimkûn e. Argûmentek din jî bi nasnameya Ewrûpayî ve girêdayî 
ye. Li gor CDU/CSU, projeya yekbûna Ewrûpa li ser esasên çand û ola Xi- 
ristiyanî û Ewrûpayî pêk hatiye.Tirkiye dewletek ne Xiristiyan e û Musul- 
manbûna gelê vê dewletê ji bo nêzîkbûnê (întegrasyonê) di YE'yê de 
astengiyeke mezin e. Ol û çanda civataTirkiye'yê derfetên endametiyêji 
holê radikin. YE û civata vê rêxistina sernetewî jî, bona endametiya Tir- 
kiye'yê ne amade ne. 

Bi rastî, cûdahiyên di navbera dewletên YE û Tirkiye'yê de gelek pirr in. 
Him şertên siyasî (demokrasî, dewleta hiqûqê, pirsgirêka kurd hwd.) him 
jî sistema îdarî û aborî li Tirkiye'yê bo endametiyek di dema kurt de ne 
bes in. Lê, peymanên YE bi Tirkiye'yê re hene û pêvajoya danûstandinan 
hîn jî berdewam dike. Ji ber vê yekê pirsa endametiyê deh sal şûnde wê 
bikeve rojeva tekiliyên herdu aliyan. Guido Westerwelle jî vê aspektê baş 
dizane. Ya ku Westerwelle li Enqere'yê got, bi pêwistiya reformên danûs- 
tandinan û piştgîriya wan ji aliyê Almanya û YE girêdayî bû. Di vî warî de 
Westerwelle bala raya giştî kişand ser pêwistiya pêkanîna wezîfeyên YE 
ûTirkiye'yê. 

Îhtîmalek heye ku Westerwelle û FDP bi CDU/CSU re nîqaşek li serTir- 
kiye'yê û endametiya wê dest pê bikin. Siyaseta derve di bin dest û ban- 
dora Wezirê Derve Westerwelle de ye. Têkiliyên Almanya bi Tirkiye'yê re, 
ji aliyê siyaset û aborî ve, di salên dawî da hîn jî kûr bûn. Berjewendiyên 
herdu terefan ji hev hene. Ji ber wê Westerwelle behsa"hevkariya strate- 
jîk" dike. 

CDU/CSU giringiya Tirkiye'yê bo aboriya Almanya û projeyên enerjî, di 
mînaka Nabucco'yê de baş dizane. Ji aliyê din, bi mîlyonan hemwelatiyên 
Tirkiye'yê li Almanya dijîn û bo hilbijartinan jî potansiyelek mezin in. Ji bo 
vê yekê, di navbera helwesta CDU/CSU di pirsa endametiya Tirkiye'yê û 
menfatên Almanya de nakokiyek heye. CDU/CSU bi pirranî redkirina en- 
dametiyekê û pêşniyara hevkariya stratejîkyaTirkiye'yê, bo armancên si- 
yasî yên hindûrî û hilbijartinan tîne ziman. Westerwelle bi gotin û 
helwesta xwe liTirkiye'yê, nakokiya siyaseta hevkarê din ya hevpeymana 
hikûmetê, ango Demokratên Xirîstiyan, eşkere kir. 

Rexne û daxwazên Westerwelle ji Tirkiye'yê jî di cih da bûn. Pêwistiya 
berdewamkirina reforman, yek ji wan rexneyan bû. Divê dewlet û hikû- 
meta tirk, tespîtên Wezîrê Karê Derve yê Almanya baş fahm bike. Peyma- 
nên ku Westerwelle anî ziman û di navbera YE û Tirkiye'yê de hene, ji 
herdu terefan derbas dibin. Tirkiye ji sala 2005'an vir ve dest ji reformên 
danûstandinan berda. Hikûmeta AKP'ê ji siyaseta nêzikbûna YE'yê dûr 
ket. Sedemên vê helwesta hîkûmetê pirr in û li vir nikarin bên şîrove kirin. 

Kêmasiya gotin û dîtinên Westerwelle ew bû ku behsa pirsgirêka kurd 
nekir. Lê ev pirsgirêk astengiya herî mezin li ber reformên li Tirkiye'yê ye 
û hîn jî bo pêkanîna şertên siyasî, aborî û civakî di pêvajoya endametiyê 
de rolekmezin dilîze. Mixabin Westerwellejî, mina geleksiyasetmedarên 
din jî Almanya û Ewrûpa'yê, li ser rewşa kurdan û Kurdistan'ê ti tîşt negot. 
Evjî paradoksekdi siyaseta Almanya yaTirkiye'yê û ya kurd deye û ji aliyê 
kurdan naye qebûlkirin. 



Şertên Abonetiyê 


Ji bo salekî: Almanya, Belçîka, Awûstûrya, Fransa, 
Hollanda: 60 Euro • Swîsre: 120 CHF • Brîtanya: 60 
GBP Swêd (Schweden): 900 SEK • Danîmarka 
(Danemark): 600 DKK ■ DYA (USA): 100 USD 
Kanada : 120 CD • Tirkiye: 100 TL 
Ji bo şeş mehan: Almanya, Belçîka, Awûstûrya, 
Fransa, Hollanda: 30 Euro • S wîsre: 60 CHF • Brîtanya: 
30 GBP • Swêd: 450 SEK • Danîmarka: 300 DKK 
DYA (USA): 50 USD • Kanada: 60 CD • Tirkiye: 50 YTL 


Ji bo Almanya: Rudaw Media GmbH 
Bank: Deutsche Bank Köln • Konto Nr: 2450161 
BLZ: 37070024 
Ji derveyî Almanya: 

IBAN: DE48370700240245016100 
BIC: DEUTDEDBKOE 
Navnîşan: 

Rudaw Media GmbH • Gutenbergstr. 63a 
50823 Köln / Almanya 
E-maîl: info@rudaw.de 

Kurd penêr û tirşo 
tînin Ewrûpa 



Li ser sînoran çenteyên rêwiyan tên lêgerîn û carnan jî xebatkar rastî surprîzan tên. 


DILBIXWIN DARA 


Bonn - Li Ewrûpa û bi taybetî li 
welatekî weke Almanya ku hejmara 
herî zêde ji kurdan lê dijîn, hinek 
caran bûyerên gelekî balkêş û ecêb 
rû didin. 

Hinek malbat hene, erzaqê xwe 
yê salekê bi xwe re bi rêya balafirê 
ji Kurdistan’ê tînin Ewrûpa. Ard, 
penêr, genim, tirşo, simaq, heta bi 
nîsk û nokan, heta bi kevirê ser 
devê beroşên yapraxan... tînin. 

Li ser vê yekê jina bi navê Fe- 
hîma ku ji bajarê Nisêbîn’ê ye û 
niha li Almanya bajarê Hannover’ê 
dimîne dibêje: “Taam di xwarina 
Almanya de tune ye, em bi ti xwe- 
şiyê nahesin, ji ber vê yekê her sal, 
dema ku em diçin welat, hemû er- 
zaqê xwe bi xwe re tînin...” 

Li Hannoverê, dema ku em bûne 
mêvanê Mam Mihemed, me dît ku 
heta bi lihêf, balîf û rûlihêf jî yên 
welat in, bi destan hatine çêkirin. 
Berî ku Mam Mihemed biaxife, Fe- 
hîma got: “Pir rihet bû, em fêr 
bûne, ev serê 20 sal in em her tiştî 
bi xwe re ji welat tînin...” 

Hinek malbat hene, hema hema 
tiştekî ji dikan û markêtên almanan 
nakirin. Malbata Mam Mihemed, 
di hewşa xwe de tenûrek jî çêkirine. 
Fehîma dibêje, nayê bîra wê ku 


wan nan ji derve kirîbin. Ew nanê 
tenûrê dixun. Ji bo çêkirina tenûrê 
jî, ruxseteke taybetî ji şaredariya 
bajêr wergirtine, ji ber ku çêkirina 
tiştekî weke tenûrê di hewşa malê 
de qedexe ye. Ew mastê xwe bi 
xwe çêdikin, di hewşa xwe de 
sebze çandine, burxul, nok, nîsk, 
hemû cureyên tirşo, zeytûn... tev 
malê welat in. Ji ber vê yekê mes- 
refê wan gelekî kêm dibe û dikarin 
peran bidin hev. Gelek malbatên ku 
bi vî awahî dijîn, ji xwe re li welat 
malênmezinjî avakirine. 

Piştî 15 salan dayîkeke ji nav- 
çeya Bulanixê ya ser bi Mûşê ve tê 
û kurê xwe dibîne. Kurê wê zewicî 
ye û keçeke wî heye. Dayîk weke 
diyarî lihêfeke ku bi destê xwe çê- 
kiriye jêre tîne Almanya, bajarê 
Köln’ê. Dema ku min ew dayîk dît, 
min jê pirs kir: “Te çawa ji wir heta 
vir ev lihêf anî..?” Ew dikene û ber- 
siva min dide: “Ji hirîya mîhan ha- 
tiye çêkirin, ez bi rojan pêre mijûl 
bûm, heta min amade kir, min ew 
bi destê xwe çêkir...” Bi rastî jî 
belkî lihêf ji 20 kîloyan jî girantir 
bû. Gelek problem ji bo wê li bala- 
firgeha Köln’ê derketibûn, ji ber ku 
barê wê giran bû gelek pere bi 
serde dabûn û piştre li gumrugê jî 
hinek pirsgirêk derketibûn, lihêf tev 
vekiribûn û kontrol kiribûn. 


Neviyê Cegerxwîn 

Dengê Kurdistan'ê xist arşîfa 
Zanîngeha Bonn'ê 

"Ev yekemîn care di vê zanîngehê de û belkî li hemû Almanya jî, 
li ser rewşa medya Kurdistan'ê lêkolînke wiha fireh tê çêkirin" 


SERAL ALIXAN 


Bonn - Beriya du mehan, Ciwan 
Mîro Hesinyanî yê 33 salî, li ser 
Medya Kurdî têza derçûna xwe 
pêşkêşî Zanîngeha Bonn’ê, Fakûl- 
teya Ragihandinê kir. Têz li ser her 
sê qonaxên proseya veguhestinê 
yên di warê ragihandinê de ne. Di 
wê têzê de Ciwan bi giranî behsa 
rola ragihandina kurdî di dema 
borî, asta wê ya niha li Başûrê Kur- 
distan’ê û pêşeroja wê dike. 

Li gor wê lêkolînê, di despêka 
sedsala borî de rojnamevanê kurd 
rola peyivdaran dilîst, lê ne rola roj- 
namevanî. Tevî wê tekê jî, Hesin- 
yanî ji Rûdaw’ê re got ku proseya 
demokrasiyê li Kurdistan’ê bi şê- 
weyekî tendirust bi rêve diçe, 
”Digel hebûna hinek astengiyên 
weke şerê birakujiyê ku bûbû rêgir 
û bi sedema wê Başûrê Kurdistan’ê 
vegeriya qonaxa Otokratiyê.” 
Xwendekarê ku 14 salan li Alman- 
ya’yê dijî, dibêje ”Li gor qonaxên 
veguhestinê, ev tiştekî asayî ye. Ji 
ber ku ragihandina wê demê girê- 


dayî aliyên siyasî bû.” 

Hesinyanî bi sedema ku desthila- 
teke kurdî li wir heye, behsa medya 
Başûrê Kurdistan’ê kiriye. Eşkere 
ye ku medya pîvaneke girîng a de- 
mokratiyê ye û li gor lêkolîna wî 
xwendekarê kurd, bi sedema vê 
yekê siyasetvanên Kurdistan’ê rê 
dane ragihandinê, ”Ev jî ne zîrekiya 
rojnamevanan û ne xwesteka siya- 
setvanan bû. Lê tiştekî ferzkirî û 
pêwîst bû ew bikin, ji bo ku rûyê 
demokratiyê xwe nîşan bidin.” 
Ciwan ku niha mijûlî xwendina 
Masterê ye, dibêje profesyonaliya 
di naverokê de ji ya teknîkê girîng- 
tir e. Ew herweha amaje dide me- 
seleya veberhênana di medyayê de 
û azirandina mijarên mîna gendelî, 
kuştin û sinetkirina jinan weke nî- 
şanên wê yekê ku ragihandina Kur- 
distan’ê ketiye dawiya qonaxa 
duyemîn û despêka qonaxa sêye- 
mîn, ku li gorî teoriya navnetewî 
ew girîngtirîn derfete bo alîkarîki- 
rina sîstema siyasî ji bo gihiştina 
qonaxa sêyem. Diyarbûna opozis- 
yonê jî nîşaneke din a wê qonaxê 


ye: “Lê eger bi hişyarî kar digel vê 
qonaxê neyê kirin, metirsiya vege- 
rîna Otokratiyê jî heye.” 

Di dawiya lêkolîna xwe de, 
xwendekar diyar dike ku hin sazi- 
yên Kurdistan’ê nikarin ji qonaxa 
yekemîn derbas bibin, ji ber ku 
rexne di wan saziyan de tune û da- 
rayiya wan jî ji aliyekî desnîşankirî 
tê: ”Siyasetê rê daye medyayê û 
yasa ji wan re danîne ku li ser biçin. 
Niha dora ragihandinê ye ku ew alî- 
kariya siyasetê bikin ji bo ku rêya 
rast bigre.” 

Ji aliyekî din ve neviyê helbest- 
vanê mezin ê kurd, Cegerxwîn, 
diyar kir ku mamosteyê serperişt- 
kar bi lêkolîna wî gelekî dixweş bû: 
”Mamoste got ku ev yekemîn care 
di vê zanîngehê de û belkî li hemû 
Almanya jî, li ser rewşa medya 
Kurdistan’ê lêkolîneke wiha fireh 
tê çêkirin.” Ciwanî got ji ber vî karê 
wî, mamosteyê serperiştkar ragi- 
handina kurdî baştir nas kiriye û 
biryar girtiye ku di bihara dahatû de 
serdana Kurdistan’ê bike ji bo ku ji 
nîzêk ve rewşê bibîne. 



Derçûyên Zanîngeha Bonnê serkeftina xwe bi “kevneşopiyeke akademîk” pîroz dikin. 


Rojeva çapemeniya cîhanê 


REŞAD ÖZKAN 


Rojnameyên biyanî vê hefteyê 
cihekî berfireh dan têkiliyên Tir- 
kiye û Îsraîl’ê û krîza dîplomatîk a 
di navbera herdu dewletan de. 
Wekî din erdheja li Haîti’yê jî mi- 
jareke sereke bû di çapemeniya cî- 
hanê de. 

The Jerusalem Post (Îsraîl): 

Serokwêzîrê Tirkiye‘yê Recep 
Tayyip Erdogan jî dixwaze wek 
Qral Faysal di xizmeta îslamê de 
roleke navnetewî bilîze. Di bin se- 
rokatiya Erdogan de siyaseta 
derve ya Tirkiye ya lihevnêzîk- 
bûna îslamiyetê tê meşandin. We- 
latekî ku demekê rûye xwe dabû 


Rojava, niha di bin desthilata 
AKP’ê yanê partiyeke Îslamî ya 
olperest de ye. Kar û barê wê yê 
yekem jî alîkariyeke xurt ji bo 
Hamas, îran û Hizbûllah‘ê ye. Tir- 
kiye gav bi gav xwe di warên si- 
yasî, aborî û leşkerî de ji Rojava 
ber bi Rojhilat de vegerand. 

Tagesanzeiger (Swîsre): 

Ke pisporê atomî yê îran‘ê kuşt? 
Ew bombeyeke ji dûr teqandî bû 
ku Massud Alî-Mohammadî pê hat 
kuştin, ku li ber deriyê wî teqi- 
yabû. Hikûmeta Ehmadînejad, 
CIAû Mossad’ê berpirsyar dibîne. 
Ali-Mohammadî ne pisporê atomî 
yê yekem e ku li îran‘ê bi awayekî 
nediyar hat kuştin an jî winda 


kirin. Di sala 2007’an de jî pispo- 
rekî atomî yê îran‘ê bi awayekî bi 
şik bi jahrê ket û mir. Dema ku 
piştî du hefteyan herkesî mirina wî 
bîhist, dest bi spekûlasyonan hat 
kirin û her ku çû deng bilindtir bûn 
û hat gotin ku di kuştina wî de ti- 
liya Mossad’ê heye. Sala borî jî 
pisporekî atomî li ser rêya Hecê 
winda bûbû. Wêzareta Derve ya 
îran‘ê di revandina wî de jî Rojava 
sûcdar dike. 

Die Welt (Almanya): 

Dersek tahl ji bo dîplomatên îs- 
raîl. Protesto ya dijî weşanek dij- 
minî di televîzyona tirk de 
heqpêdan bû. Piştî nizimkirina 
kursiyê balyozê tirk, dîplomasiya 
Îsraîlê jî mecbûr ma ku xwe hi- 
nekê biçûk bike! Di dîplomasiyê 
de gerek mirov ji xwe re nikaribe 


ragirtinbûna wekî mertalekî sesalî 
ye azirî destûr bike. Wate ya dîp- 
lomasiye ew e ku mijarên tirş bi 
rûyê xweş bê gotin. 

The Guardian (Brîtanya): 

Sernûserê rojnameya The Guar- 
din, Simon Tisdall, di gotara xwe 
da bal kişandiye ser van tiştan: 
“Hedefa Wêzîrê Tirkiye yê Derva 
Ahmet Davutoglu, tevî ku têkili- 
yên bi Îsraîfê bi strî dimînin jî 
“polîtîkayeke lihevnezîkbûnê“ ya 
bi cîranên Tirkiye re ye. Di paş 
van hewldanan de ew bawerî heye 
ku Tirkiye hema sedsalekê piştî rû- 
xana împaratoriya Osmanî, dîsa 
dixwaze bibe hêzekî herêmî û bi 
bandoreke global. Davutoglu di- 
beje: “Eger Îsraîl aşitiyê bixwaze, 
divê ew bizane ku mafê yên din jî 
hene ku divê bên pejirandin.“ Bê- 


guman, dema ku dor tê ser Îsraîl’ê 
û awayê tevgerîna wan li gel filis- 
tîniyan, sinorên Davutoglû yên 
hîskirina wan ya cîrantiyeke baş, 
xwe nîşan didin. 

Die Welt (Almanya): 

Alîkariya însanetî baş e, lê îhti- 
yaca Haîti’ye hîn pirrtir bi me 
heye. Erdhej li welêtekî ku di cî- 
hanê de jê feqîrtir tûne ye, pêk hat: 
Rişwet, belangazî û zor karên ro- 
jane ne. Bi rêya vê bûyerê dewleta 
giravî dîsa bala cîhanî dikişîne ser 
xwe. Bi vî awayî alîkariya miro- 
vantiyê şansekî ji bo destpêkeke 
nû ye. Ji bo Haîti’yê bi giranî alî- 
kariya humaniter pêwîst e, bo piş- 
tevaniyê ne tenê Dewletên 
Yekbûyî yên Amerîka (DYA) pê- 
wist e, lê ya civaka cîhanê bi giştî. 

Rûdaw 


Piştî 300 salan skotlandî dîsa dibin xwedî firseta serxwebûnê. 
Lê weke ku xuya dike alîgirê serxwebûna Skotland'ê 
ne gelek in. Sedema vê sarbûnê: Qeyrana aborî? 


Köln (Rûdaw) - Di roja netewî 
ya skotlandiyan, di 30’ê Mijarê de, 
Serokê Hikûmeta Skotland’ê, Alex 
Salmond, planek bo serxwebûna 
Skotland’ê eşkere kir. Ji bo serxwe- 
bûna welatê xwe, Hikûmeta Skot- 
land’ê dixwaze îsal referandûmekê 
li dar bixe. 

Plana serokê hikûmetê wê di 
mehên pêş de li Parlamena Skot- 
land’ê bê nîqaş kirin. Eger parla- 
men piştevaniya planê bike, wê 
piştî 12 mehan referandûm pêk 
were. Lê çavdêr bi guman in ku 
plana Alex Salmond di parlamenê 
de dengên pêwist wergire. Tenê 
partiya Salmond “Scottish National 
Party“ (SNP) alîgirê serxwebûnê û 
qutbûna ji Brîtanya’yê ye. Partiyên 
din alîgirên wê yekê ne ku parla- 
men bêtir bala xwe bide ser peşke- 
tina aboriya Skotland’ê. 

Di van salên borî de daxwaza 
pênc milyon skotlandiyan ya serx- 
webûnê jî ber bi kêmbûne diçe: di 


rapirsiyên dawî de tenê ji sedî 29’ê 
wan serxwebûnê dixwazin û ji sedî 
57’ê wan jî dixwazin tevî Brî- 
tanya’yê bimînin. Lê ji sedî 46’ê 
skotlandiyan alîgirê otonomiyek 
berfirehtir in. Li gor çavdêran, qey- 
rana aborî ya cîhanî jî rola xwe lîst 
û bandora xwe li ser raya skotlan- 
diyan kir. Gelek skotlandî ji xwe di- 
pirsên, eger welatê wan serbixwe 
bûye, gelo wê heza wan ya aborî têr 
bikrana ku bankeyên skotlandî yên 
mezin Royal Bank of Scotland 
(RBS) û Halifax Bank of Scotland 
(HBOS) di qeyrana borî ya banke- 
yan de rizgar bikin. Gelek kes di vê 
babetê de bi guman in. 

Salmond di dema eşkerekirina 
plana xwe de daxuyand ku serxwe- 
bûna Skotland’ê wê di pêwendiyên 
wan ên li gel Îngilîstan’ê de pêşi li 
“hevkariya wekhevan“ veke û ev 
yek wê ji bo pêşketina aboriya 
Skotland’ê jî sûdmend be. Ji ber 
rewşa nezelal ya li parlamenê, 


plana Salmond opsiyon: 
Skotland’ê li gel Brîtanya 
nava xwe de dihewîne. Sali 
ser vê yekê got ku ew di vê 
de vekirî ye û ji bo wî ya giring ewe 
ku dengdana li ser serxwebûnê jî 
beşek ji referandûmê be. Salmond 
daxuyand ku eger plana wî di par- 
lamenê de piştgiriya pêwist nestîne, 
ewê serxwebûna Skotland’ê di hil- 
bijartinên sala 2011’an de bike mi- 
jara sereke. 

Di l’ê Gulana 1707’an de Parla- 
menên Îngilîstan û Skotland’ê bir- 
yaj yekbûnê - ku bi “Act of 
Union” tê binavkirin - dabûn û 
“Keyaniya Yekbûyî“ pêk anîn. Lê 
Skotlandî bi hevkarê xwe yê nû ne 
dilxweş bûn û tê gotin ku wê demê 
skotlandiyan yekbûna xwe û îngilî- 
siyan bi “daweta bi sipihekê“ re bi 
nav kirine. Skotland vê gavê xwedî 
otonomiyek berfireh e û ji sala 
1999’an ve Parlamena Skotland’ê 
dîsa dest bi karê xwe kiriye. 


ayma 


Lêpirsîna ZDF'ê 

Hikûmeta Merkel 
piştevaniya xwe 
wenda dike 


Gelek însyatîfên sivîl ji bo nemana çek û teknolojiya nûkleer li Almanya ’yê têdikoşin. 
Plakat: “Tav dikene, enerjiya atomê diteyise Greenpeace 


Köln (Rûdaw) - Piştî bidawîha- 
tina şerê sar, Almanya jî pêwistiyê 
bi bombeyên nûkleyer li ser erda 
xwe nabîne. Herî dawî Wezîrê 
Derve yê Almanya Guido Wester- 
welle jî daxwaz kir ku bombeyên 
atomî yên ku li Almanya’yê mane, 
bên rakirin. 

Westerwelle di vê derbarê de 
çarşema borî bi munasebeta eşke- 
rekirina “raporta kêmkirina çekan 
ya sala 2009’an“ got ku wî li ser vê 
yekê bi hevkarên xwe re danûstan- 
din pêk anîne û ew geşbîn e ku ji 
dema hatina Barack Obama ya ser 
desthilatê li DYA’yê, gavên ji bo 
nehiştina bombeyên atomî tên avê- 
tin. Westerwelle got ku ji dema ha- 
tina Obama bo postê serokê 
DYA’yê, di vê derbarê de lebatekê 
dest pê kiriye û divê ev firset bê bi- 
karanîn û wiha berdewam kir: 
“Bombeyên atomî li Almanya’yê 
jibermayên şerê sar in û divê nemî- 
nin.“ Di vê navberê de hemû parti- 
yên Almanya’yê jî di wê baweriye 
de ne ku pêwistiya Amanya bi 
çekên atomî nemaye û piştî daxu- 
yaniyên Obama bo cîhaneke bêyî 
çekên atomî, ev bawerî di nava gel 


de hîn xurttir bûye. 

Vê gavê çend bombeyên atomî li 
Almanya’yê bi cih in û li ku cihî ne, 
tam nayê zanîn. Li gor raportên Na- 
venda Agahiyan ji bo Ewlekariya 
Tranasatlantîk li Berlîn’ê - Infor- 
mationszentrums fur Transatlan- 
tische Sicherheit (Bits) vê gavê li 
Bûchel a herêma Rheinland-Pfalz 
di navbera 10 û 20 bombeyên atomî 
hene. Cihên din yên bombeyên 
atomî li Almanya’yê Nörvenich, 
Memmingen û Ramstein di van 
salên borî de hatin girtin. 

Li seransere Ewrûpa’yê hîn pênc 
baregehên bombeyên atomî hene: li 
Belçîqa, Almanya, îtalya, Hollanda 
û Tirkiye. Li gor texmînên “Bits“ li 
wan baregehan heta derdora 240 


bombeyên nûkleyer hatine bicihki- 
rin û tenê li incirlik a Tirkiye’yê 90 
bombeyên atomî yên DYA bi cih 
in. Di destpêka salên 1990’an de - 
piştî bidawîhatina şerê sar - hîn 
1400 bombeyên atomî yên DYA’yê 
li Ewrûpa’yê hebûn. 

Paş ku Almanya piştî Şerê Cî- 
hanê yê 2’emîn hate bêçekkirin û 
şerê Koreyê dest pê kir, rayedarên 
alman ji welatên serkeftî, DYA û 
Brîtanyayê, xwestin ku Almanya li 
dijî êrişên muhtemel ji aliyê bloqa 
Komûnîstî ve bê amadekirin. Li ser 
hewldana Serokwezîrê Almanya yê 
wê demê, Konrad Adenauer, di da- 
wiya salên 1950’î de, DYA’yê dest 
bicihkirina çekên atomî li Alman- 
yayê jî kiribû. 


Serokwezira Almanya Angela Merkel li gel çend wezîrên xwe. 


Munîh (Rûdaw) - Koalîsyona 
Hikumeta Almanya ya ji Partiyên 
Yekgirtî yê Xiristiyanên Demok- 
rat/ Yekgiritina Civaka Demokrat 
(CDU/CSU) û Partiya Lîberalên 
Serbixwe ya Demokrat (FDP), di 
nav gel û dengdêrên alman de 
piştevaniya xwe wenda dike. 

Li gor rapirsiyeke ku meha 
borî di televizyona alman ZDF’ê 
de hat kirin, diyar bû ku ji sedî 
60‘ê almanan ji koalîsyona reş û 
zer (CDU-CSU/FDP) ne razî ne. 
Ji sedî 52‘yên hilbijêran siyaset û 
helwesta Serokwêzîra Almanya, 
Angela Merkel (CDU) rexne 
dikin û dilnexweşiya xwe tînin 
ziman. Herwiha nezîkî ji sedî 
41‘ê hilbijêran dixwazin dîsa 
rayên xwe bidin partiya Merkel 
û hevalbendên wê. Li gor lêpirsî- 
nên meha borî jî derketibû ku ji 


sedî 37‘ê dengdêran partiyên 
CDU/CSU dixwastin. 

Di lêpirsîna aktuel ya ZDF-Po- 
litbarometer‘ê de ji sedî 41‘ê hil- 
bijêran dixwazin dengên xwe 
dîsa bidin CDU/CSU, ji sedî 26 
jî dixwazin deng bidin Partiya 
Sosyal Demokratan (SPD). Ji hil- 
bijêran ji sedî 9 FDP, ji sedî 9 
Partiya Çep (Die Linke) û ji sedî 
12'e jî diyar dikin ku wê dengê 
xwe bidin Partiya Keskan (Die 
Grûnen). 

Di lêpirsîna nû de pirsa “eger 
vê şemiya bê hilbijartin bên çeki- 
rin, hûnê rayên xwe bidin ke?‘ 
hat pirsîn û encamên wiha derke- 
tin holê: Ji sedî 36 CDU/CSU, ji 
sedî 25 SPD, ji sedî 11 FDP, ji 
sedî 12 Partiya Keskan û ji sedî 
11 de jî Partiya Çep. 


Referandûm: 

Skotland ber bi serxwebûnê? 


Almanya bombeyên 
atomî naxwaze 


Li gor texmînan 
niha derdora 20 
bombeyên atomî li 
Almanyayê bi cih in. 
Lê rayedarên almanî 
ji wan jî dilgiran in. 

Google li dijî Çînê serî hildide 

Çar salan Google û Çîn di nav hevkariyekê de bûn û Google malperên 
muxalefeta Hikûmeta Çîn’ê sansûr dikir. Niha jî azadiya çapemeniyê 
hat bîra Google û serî li dijî sansûrê hildide. Lê sedemên din jî hene. 


Serwîsa Cîhanê (Rûdaw) - Me- 

zintirîn şîrketa lêgerînê ya întemetê 
Google naxwaze sansûra li ser xwe 
qebûl bike. Google daxuyand ku 
eger pêwist be, ewê xwe bi temamî 
ji Çîn’ê vekişînin. Daxuyaniya Go- 
ogle bû sedema nakokiyeke nû di 
navbera Washington û Pekîng jî. 

Ev çend roj in di beşa çînî ya Go- 
ogle de gelek nivîs û wêneyên ku 
berê nedihatin dîtin, xuya dikin. 
Çiqasî ev azadiya nû li ser compû- 
terên çînî wê berdewam be hîn ne 
diyar e, lê di zûtirîn demê de ew di- 
kare bi dawî were. 

Rêvebirê beşa hiqûqî ya Google, 
David Drummond daxuyand ku 
wan biryar daye êdî encamên lêge- 
rînên di Google.cn - beşa çînî ya 
Google - de sansûr nekin. Wekî 
sedem jî Dmmmond êrişîn hacke- 
ran di Kanûna sala borî de li dijî 
server a şîrketa xwe ji aliyê Çîn’ê 




ve nîşan da û got ku armanca êrişê 
bidestxistina şîfreyên e-mailên pa- 
rêzvanen mafên mirovan ên çînî û 
dizîna beşên programa wan bûye. 

Google daxuyand ku ewê di hef- 
teyên pêş de bi Hikûmeta Çîn’ê re 
bikevin nav danûstandinan, ka xe- 
bateke bêsansûr a şîrketeke lêge- 
rînê bi hiqûqa wî welatî re guncav 
e. Eger rayedarên çînî gav paşve 
neavêjin û destûra nîşandana enca- 
mên lêgerînê bêyî sansûrê nedin, 
wê Google paşvekişana xwe ji 
Çîn’ê li ber çav re derbas bike. 

Piştî daxuyaniya Google, Hikû- 
meta DYA’yê jî helwest nîşan da. 
Wezîra Derve ya DYA’yê, Hillary 
Clinton çarşema borî ji Hikûmeta 


Çîn’ê daxwaz kir ku ew li pey wan 
tewanbariyên ku bûne “cihê dilgi- 
ranî û peydabûna pirsên ciddî“ de 
here û meseleyê ronî bike. 

Lê li gor pisporên aborî gefa Go- 
ogle ya paşvekişînê ne tenê ji ber 
sedemên azadiya çapemeniyê ye, 
dîmensyonekî wê ya aborî jî heye. 
Çîn bi 1,3 milyar mirov û derdora 
390 milyon bikarhênerên întemetê, 
xwedî potensiyelekî mezin ê aborî 
ye û ti şîrketa global naxwazê ji 
derfetên li Çîn’ê bêpar bimîne. Lê 
berovajî li pirraniya welatên din, 
Google li Çin’ê ne hewqasî serkeftî 
ye. Vê gavê li Çîn’ê tenê ji sedî 
30’ê lêgerînên di înternetê de bi 
rêya Google pêk tên, ji sedî 64’ên 
lêgerînan bi rêya şîrketa lêgerînê ya 
çînî “Baidu“ tên pêkanîn. Heta tê 
îdiakirin ku di rastiyê de Google 
biryara paşvekişîna xwe ji Çînê ji 
zû ve daye û bi vê nîqaşa dawî ew 


çtT 

Li Çînê vê gavê bi giştî derdora 390 milyon bikarhênerên înternetê hene û hejman 
wan rojane zêdetir dibe. 


dixwaze ku bala cîhanê bikşîne ser 
xwe û xwe weke şîrketek pêbawer 
ku serê xwe ji ber derfetên aborî li 
ber welatê xwedî mezintirîn bazara 
cîhanê jî natewîne. 

Bi 390 milyon bikarhênerên în- 
temetê û rêjeya belavbûna întemetê 
li Çînê ya salane ji sedî 40, hikû- 
meta çînî xwedî mezintirîn întranet 
- înterneta navxweyî - a cîhanê ye 
jî. Hikûmet herwiha hewl dide ku li 
şûna bloqkirina hemû malperên bi- 
yanî, berê çîniyan bide malperên 


navxwe. Di van salên dawî li Çîn’ê 
malperên weke Twitter, Facebook 
û Youtube hatine bloqekirin. Lê 
çînî ne bêyî altematîf in û malperên 
mîna wan yên çînî bi xwe jî hene. 
Teka cudabûn ewe ku ew malperên 
çînî sansûrkirî ne û bikarhêner di- 
karin tenê wan tiştin ku bi dilê ra- 
yedaran bin bixwînin. Rexnegir di 
vê derbarê de behsa “Çînternetê“ 
dikin. Li gor pisporan vê gavê bêtirî 
100 hezar malper ji aliyê rayedarên 
çînî ve tên astengkirin. 


Ereb li alternatîfan digerin Moriya Karîbîk’ê 


Mezintirîn firoşgeh, bilindtirîn avahî, dirêjtirîn otomobîl. 
Welatên sûperlatîfan demqke dirêj bi van manşetan di rojev; 
cihane de bun. Le h Kendav a erebi ]i edi sinor ten ditin u te 
hîskirin ku petrola wan ne bêdawî ye. 


Serwîsa Cîhanê (Rûdaw) - Ti 

kes li cîhanê hewqas enerjiyê wekî 
erebên li Kendav’ê xerc nakin. 
Eger tevaya mirovan mîna wan 
jiyabûna, wê pêwistî bi şeş pla- 
nêtan hebûya ku pêdiviya miro- 
vantiyê bi cih bianîna, wekî ku 
parêzvanen xwezayê hesab 
kirin. Tenê pêwistiya kare- 
bayê ya her heft welatên 
erebî yên Kendav’ê ku di bin 
banê “Mîrnişînên Erebî yên 
Yekbûyî“ gihijtine hev, wê 
li gor texmînan ji îro 16 
hezar megawatt, di sala 
2020’an de hilkevê 40 
hezar megawatt. 

Rewşa li welatên din 
yên Kendavê jî nêzîkî 
rewşa welatên novborî 
ye, ku bi hev re i:... * 
derdora ji sedî 30’; 
çavkaniyên t*' 
yên neft f 


!’ê gaza xwezayî ne. Lê her 
ku diçe, rêjeya nefta ku ew 
welat ji bo xwe xerc dikin. 
zêde dibe. Ji ber vê yeki 
ew welat niha li alternatî- 
fên neftê û gaza xwezayî 
digerin. Erebistan’a Siûdî, 
Kuweyt, Katar, Bahraîn, 
Oman û “Mîrnişînên 
Erebî“ plan dikin ku ener- 
jiya solarê, yanî hilberina 
enerjiyê ji tîrêjên rojê, 
berfireh bikin. Lê hinek ji 
wan welatan pêşeroja xwe 
di enerjiya atomê de di- 
* '""i, wekî serokên Mîr- 
Erebî ku beriya 

_J bihatirîn girê- 

besta hilberîna enerjiya 
nûkleyerî ya dehsala 
borî destnîşan kirin. Gi- 
rêbest bi şîrketa “Korea 
Electric Power Corpo- 
ration“ a Koreya 
Başûr re bi 
nirxê 14 
m i 1 y a r 
dolar 
ji bo çar 
sentralên 
ener- 

i iy a 


;r ai 

Bi 828 metre û 200 qetan, Burj Chalifa li Dûbaî bilindtirîn avahiya cîhanêye. 


atomê hat mohrkirin. Tê pêşbînîki- 
in ku sentralên enerjiyê ku wê 
5600 megawatt kareba hilberînin, 
heta sala 2020’an bên avakirin. 

Ji bo cîhana erebî ya ku heta niha 
enerjiya atomê lê nedihat hilberîn, 
ev girêbesta di navbera Mîmişînên 
Erebî û Koreya Başûr yekem girê- 
besta bi vî rengî ye. Herçiqas heft 
welatên din yên erebî jî dil heye ku 
enerjiya xwe bi teknolojiya atomê 
hilberînin lê heta niha hikûmetên 
wan welatan ti peymanên konkret 
mohr nekirine. Welatên weke 
Misir, Erebistana Siûdî û Ûrdin 
dixwazin bi enerjiya atomê sinya- 
lekê siyasî ber bi Iran’ê jî rêkirin. 
Bi destxistina vê teknolojiyê ew 
welat dixwazin bi Iranê re di heman 
astê de bin. Lê berovajî îran’ê, Mîr- 
nişînên Erebî û Erebistan’a Sîûdî ji 
niha ve peymanek bi DYA’yê re 
mohr kirine ku ûranyûma dewle- 
mendkirî ji derve bistînîn û ne bi 
xwe hilberînin. 

Ji bilî enerjiya atomê, hêviyên 
welatên Kendav’ê ji enerjiya solarê 
jî heye. Katar zentralek enerjiye 
ava dike ku piştî temambûnê, di 
sala 2013’an de, wê 3500 megawatt 
karebayê hilberîne. Abu Dhabî jî dil 
heye ku di salên pêş de 11 milyar 
euro ji bo hilberîna enerjiyên xwe- 
nûker xerc bike. Masdar-City ku 
wê di sala 2016’an de temam bibe, 
yek ji wan projeyên pêşerojê ye û 
wê cih bide 50 hezar nîştecih û 
hezar û 500 şîrketên ji sektora eko- 
lojîk û wê herwiha pêwistiya bajêr 
ya enerjiyê jî tevayî bi enerjiya 
xwenûker misoger bike. 


kavil bû 


Di girantirîn erdheja 150 salên borî li Haîti ’yê, tirs heye ku heta 200 hezar kesan 
jiyana xwe ji dest dabin. 


Köln (Rûdaw) - Erdhejeke bi 
şîdeta 7 paytexta girava Haîti’yê, 
Port-au-Prince, kir kavlî. Erdheja 
ku di 13’ê Çile de (li gor dema 
navenda Ewrûpa’yê) pêk hat, bû 
sedema mirina bi dehhezaran û bi 
sedhezaran kes jî birîndar bûn û 
bêmal man. Erdheja ku navenda 
wê li başûrê paytextê bû, erdheja 
herî bi hêz a 150 salên dawî bû û 
bandora xwe li derdora 3 milyon 
kesan kir. Li gor agahiyên raye- 
darên haîtî, di çend rojên piştî 
erdhejê de herî kêm 50 hezar mirî 
ji bin avahiyên rûxayî li paytextê 
hatine derxistin û tirs heye ku 
hejmara miriyan bighijê heta 200 
hezar kesî. 

Piştî erdhejê li seranserê cî- 
hanê pêla alîkariyê dest pê kiriye 
û ji hemû welatên cîhanê ekîbên 
alîkariyê berê xwe dan Haîti’yê. 
Heta gelek kanalên televîzyonê li 
seranserê cîhanê jî weşana xwe 
ya asayî guhertin û bemameyên 


komkirina alîkariyê weşandin. Di 
nav bêhejmar kesên ku banga alî- 
kariyê kirin, Sekreterê Netewên 
Yekgirtî (NY) Ban Ki-Moon jî 
ragihand ku NY di dîroka xwe de 
rastî karesateke bi vî rengî neha- 
tiye û got ku pêwistiya Haîti’yê 
herî kêm bi 550 milyon dolar 
heye û bangî hikûmetên cîhanê 
kir ku alîkariya wî welatî bikin. 
DYA’yê jî ji bo alîkariyê di rêzên 
pêşîn de cih girt û Hikûmeta 
DYA’yê biryar da ku ji bo koor- 
dînekirin û alîkariya birîndaran 
10 hezar leşker bişîne Haîti’yê. 
Wekî din bi serpereştiya DYA, 
Fransa û çend welatên din biryar 
hate girtin ku ji bo jinûveavaki- 
rina Haîti’yê di zûtirî demê de 
konferanseke navnetewî bê li dar 
xistin. 

Haîtiya ku demeke weke “mo- 
riya Karîbîk’ê“ dihat bi nav kirin, 
wekî xizantirîn welatê Amerîka 
Latîn tê hesibandin. 

Faşîstîya Cîrananê Ma -II 


RQŞAN LEZGÎN 

Ez kurdan û tirkan ra teber mi- 
letanê cîhanî zaf hol nêşinasnena. 
Yanî, nê her di miletan ra teber, ez 
karakter û xulqê miletanê bînan hol 
nêzana. La ez vana qey ez kurdan û 
tirkan hol şinasnena. Ez zana xusu- 
sîyetê înanê karakterîstîkî senîn ê. 
Çunkî ez bi xo kurd a. Û ez bala xo 
dana cuya tarîxî û sosyalî ya kurdan 
ser, ez demildest înan taqîb kena. 

Ez ziwanê tirkî zî hol zana. Coka 
ez şêna bi asanî bala xo bida cuya 
tarîxî û sosyalî ya tirkan ser zî. Ez 
tirkan zî demildest taqîb bika. Heto 
bîn ra, ma ha pîya yew welat de, tê- 
mîyan de ciwîyenê. 

Hetê xususîyetanê neteweyî 
(mîlî) ra bi hawayêko umûmî ez 
kurdan reben û belengaz vînena. 
Hetta ke ez se ra newayê kurdan 
bêhîssîyat vînena. 

Hetê xususîyetanê neteweyî 
(mîlî) ra, bi hawayêko umûmî, ez 
se ra newayê tirkan zî nîjadperest û 
faşîst vînena. Hema vajêne ke nê 
dewrî de, ez tirkan sey miletê tewr 
faşîst û nîjadperest yê cîhanî vî- 
nena. 

Zafê reyan partîyê kurdan yan 
şexsîyetê sîyasî û roşinbîrî yê kur- 
dan gama ke derheqê meselaya kur- 
dan de, derheqê têkilîya kurdan û 
tirkan de qisey kenê, fikrê xo nu- 
senê yan zî beyanat û vilawekan 
vila kenê, zaf bi dîqet têwgêrenê ke 
guneyê bindestîya kurdan tena bi- 
kerê milê dewlete de. Dewlete zî, 
seke merdimî yanî seke tirkî aye 
îdare nêkenê, seke awe yan hewa 
bo, çîyêko sabît nêbo, winî qal 
kenê. Vanê, “Dewlete heqê kurdan 
werdo. Dewlete zulm ro kurdan 
kena.” Vanê, “Kurd û tirkî bira yê. 
Tu eleqeyê kurdan miletê tirkî ra 
çin o.” Mesela, vanê “Îsmaîl Be- 
şîkçî tirk o, Kemal Pîr tirk o. La nê 
merdimî heqê kurdan pawenê...” 



kaxita pereyî de rismê Atatirkî çin 
o? Nê xayînî pay nêgêra kaxita pe- 
reyî ser? No heqaret nîyo, çî yo?” 

Yeno vîrê mi, fekê ma hemîne, 
fekê patronê ma Mehemed Macîtî 
zî akerde mend. Ma sey rebenan, 
sey belengazan, sey pepukan fekê 
xo kerd a, ma nêşîyay çîyekî vajin. 
Patronî garson kar ra vet zî werd- 
pewjo tirk aşt nêbi. Va, “Ez nêşêna 
mîyanê xayînan de bimana.” Û da 
piro şi. 

Esmer, rojêk serê sibay gama ke 
ez ameya dikanê xo, hema ke mi 
dest bi nuştişê nê nuşteyî nêkerdo, 
yew cinîya kirde ameye mi ra bi 
tirkî yew adrese persa. Ez aye dûrî 
ra şinasnena. A zî mi şinasnena. 
Yew dewa Licê ra ya. Emrê aye 
çewres û panc ra cor o. Dewleta tir- 
kan, keyeyê aye zî tede dewa aye 
pêro veşna. Operasyonê komando- 
yanê fabura Boluyî de, mêrdeyê 
aye keye ra vet berd yaban ra bi 
sosret kişt. Hetanî ke dewa aye veşa 
û mecburî bar kerd ameye bi Dîyar- 
bekir zî, ez sond wanena ke aye 
yew çekuye bi tirkî nêzanayne. Mi 
bi kirdkî cewabê aye da. Mi aye rê 
adrese tarîf kerd. Aye tam fehm nê- 
kerd. Seba ke hol fehm bikero 
mîyan ra çend rey bi tirkî persî per- 
say. Mi bi kirdkî cewabê aye da. 
Wexto ke mi bi ziwanê baw û baw- 
kalanê aye qisey kerd seke ez ro 
aye heqaret bikerî, aye mirûzê xo ro 
mi tehl û tirş kerd. Tirkîya xo ra 
war nêameye. Qet nêva keyeyê to 
awan bo, xatir zî nêwaşt, eynen sey 
Hacî Anaya qonyayija tirke boça xo 
girewte, peyê xo tada mi û şîye. 

Mi aye rê holîye kerde. Mi ad- 
rese bi detay tarîf kerde. Mi bi zar- 
weşî, bi nezaket adrese tarîf kerde. 
La seba ke mi aye reyde bi kirdkî 
qisey kerd, na kirde, seke mi ro aye 
heqaret kerdo, winî mirûzê xo tirş 
kerd, xo tada û şîye. 


Ez bi xo nêzana Kemal Pîr tirk o 
yan ney. Beno ke tirk nêbo. Seba 
heqê kurdan çiqas mucadele kerdo 
yan nêkerdo zî, ez zaf hol nêzana. 
La kurdî hertim pesnê ey danê û bi 
no qayde perde ancenê nîjadperestî 
û faşîstîya tirkan ser. Ez Ismaîl Be- 
şîkçî şinasnena. Îsmaîl Beşîkçî 
vano ez tirk a. Û heqîqeten sey yew 
kurdî seba kurdan mucadele keno. 
Tewr zaf zî tirkan rexne keno. Seba 
heq û huqûqê neteweyî yê kurdan 
hema vajêne ke çi destê ey ra yeno 
camêrd texsîr nêkeno. 

Labelê tirkî tena nê di merdiman 
ra îbaret nîyê. Nê her di merdimî - 
esas tena Îsmaîl Beşîkçî- ma kur- 
dan rê zaf erjaye yê la nameyê 
tirkan ser o neke derya ra, okyanus 
ra zî yew çilke nîyê. Ez behsê ek- 
serîyetê tirkan kena. Ez behsê mi- 
letê tirkî kena. Eke tirkî vera 


miletanê bînan de faşîstîye nêkerê 
zî vera ma kurdan de hurr faşîst ê. 
Ma rê faşîst ê. 

1983 de Dîyarbekir de ez resto- 
rantê Pîlmenî de xebitîyayne. Wa- 
yîrê restorantî Mehemed Macîtî 
yew werdpewj Mêrsîn ra dabi 
ardiş. O wext emrê nê camêrdî dorê 
45-50 serran bi. Mezeyo serdin 
(soguk meze) yê verê eraqî amade 
kerdêne. Westayê karê xo bi. 

Rojêk yew garsonî xo rê bi yare- 
nîye hezar banqnota pereyê tirkî 
cêba xo ra vete eşte erd û pay gêra 
ser. Dima, erd ra kaxita pereyî he- 
wana, tif kerd ser û va, “Tifû ro to 
bo! Zafê merdiman rîyê to ra şerefê 
xo roşenê.” Uca qestê garsonî o bi 
ke tayê merdimî seba quruşê pereyî 
bêşexsîyetîye kenê. La mi hew dî 
ke werdpewjê ma yê tirkî, pêşmala 
xo hêrsî reyra sîneyê xo ra kerde. 


Vir kerde eşte. Va, “Anam avradim 
olsun ben bu vatan hainlerinin ara- 
smda çalişmam!” (Dadîya mi ci- 
nîya mi bo ke ez mîyanê nê xayînan 
de bixebitîya!) Ma heme xo rê şaş 
mendîy. Ma heyran kerd qurban 
kerd. La camêrd aşt nêbi. Her ke şi 
hîna vêşî hêrs bi. Bi barut û mend. 
Ez meraq kena ke sedem çi yo. Ma 
çiqas dorê ey gêrenî ke aşt bo, o 
hende har beno û êrîşê ma keno. 

Ma nêzdîyê 50 personelî uca xe- 
bitênê. Mîyanê ma de tena o tirk o, 
yê bînî heme kurd ê. Axir peynî de 
patronê ma Mehemed Macît (kirîvê 
Ibrahîm Tathsesî) ame. Va, “Xeyr o 
westa?” Westayî va, “Nê xayînan 
heqaret ro serekê miletê mi Atatirkî 
kerdo.” Ez sey fezûlan kewta 
mîyan, mi va “Westa, kesî tîya qalê 
Atatirkî nêkerdo. Heqaret kotî ra 
vejîya?!” Werdpewjê tirkî va, “Serê 


Hûmara 33. yê kovara 
Vateyî vejîya 


Rîpelê 3. yê kovare de, nuşteyê 
destpêkê yo bi semameyê “WEN- 
DOXAN RÊ” de redaktorê kovare 
bala wendoxan ancenê tayê dek û 
planan ser ke ma kirdan nêzdîye ra 
eleqedar kenê. Wina vanê: 

“..., Tirkîya de nê aşmanê peyê- 
nan de persa kurdan zaf yena mu- 
naqeşkerdene. Qismêk nuştoxê 
kemalîstî û terefdarê tezanê dew- 
lete, nê munaqeşeyan de seba ma- 
nîpulasyonî, kirmancan (zazayan) û 
kirmanckî (zazakî) ser o nusenî, 
qisey kenî û îddîa kenî ke kirmancî 
kurd nîyî, ziwanê înan kurdkî nîyo. 
Menga nîsane de, sererkanê pêroyî 
yê Tirkîya îlker Başbugî behsê 
“kurd û zaza”yan kerd. Tayê îdare- 
kerê sîvîlî û akademîsyenê şovenî 
zî mexsus nê tezan ser o vindenî. 
Yanî nişka ve ra pisporê “zazayan 
û zazakî” -yê ke yew çekuye kir- 
manckî zî nêzanî- bîyê zaf. Sey 
Prof. Orhan Turkdoganî. (Turkdo- 
gan yew wext muxbîr bi, mesela îs- 



maîl Beşîkçî îxbar kerdbi, nika kir- 
mancan ser o kitab nuseno.) Herçi- 
qas ma xo ra vajî “kirmanc” û 
“kird” zî, nê merdimî qet çekuya 
“kirmanc” yan zî “kird”î nêgênê 


fekê xo, tena “zaza” vanî. Çunke 
wazenî kirmancan (kirdan) û kur- 
mancan yewbînî ra dûrî fînî. Zaza- 
cîyê ke eslê xo, yanî kurdbîyayena 
xo înkar kenî zî nê tezanê dewlete 
ra destek gênê û nê tezan vila kenî. 
Ma bala wendoxan ancenî nê pla- 
nanê sexteyan ser.” 

Na hûmara kovare de netîceyê 
kombîyayîşê 17. yê Grûba Xebate 
ya Vateyî weşanîyayê. 

Na hûmare hetê şîîran ra zaf 
dewlemend a. Şîîrê Malmîsanij, W. 
K. Merdimîn, Hafiz Ehmed Tur- 
halli, M. Mîrzanî, Cemal Sureya, 
Akman Gedîk, La Fontain, M. Arîf 
Ayçîçek, Huseyîn Burke, Gawanê 
Welatî, Serdar Roşan, Bîlal Nêribij, 
Omer Faruq Ersoz, Xalê Sebrî, 
Newzad Valêrî, Daîmî Bingol, 
Tekîn Agacik û Mutlu Firatî estê. 

Sînan Sutpak, Murad Canşad, 
Huseyin Karakaş, Hebûn Okçu û 
Seyîdxan Kurij bi hîkayanê xo beş- 
darê na hûmara kovare bîyê. 


Alî Beytaş û J. îhsan Esparî, her 
yewî yew nuşte nuşto. 

H. Giran, Seyîdxan Kurij, Oktay 
Ersoy û Mehmûd Nêşiteyî bi arê- 
kerdişanê xo reng dayo kovare. 

Rîpelê Fiqrayan bi fîqrayê ke 
Duzgun Dîkme, Seyîdxan Kurij, 
Dogan Karasu, Aysena Kurdî û 
Bahoz Welatî neqişîyayê. 

Hewna Murad Canşadî îdyomê 
ke arêday, qismêkê înan na hûmare 
de weşanîyayê. 


Rîpelê Kitaban ra de, kunye û 
resmê qapaxê tam 16 kitabê kir- 
manckî (zazakî) yê ke newe weşa- 
nîyayê kovare de estê. 

Adresa waştişî: 

Vate Yayinlari 

Katip Mustafa Çelebi Mahallesi, 
Tel Sok. No: 18 Kat: 3 
Beyoglu - îstanbul 
Tel: 0 212 244 94 14 
e-post: wesanxaneyevateyi@hot- 
mail.com 


Bekê Xizon û Emerê 
Medê 


HESÊ BELÊ 


Her di extîyarê ma zî dewa Nêribî de merdumê entîqeyî bîy. Daîm 
ameynê camî, cemaatî reyra nimaj kerdêni. 

Dat Emer çiman ra, Xal Bekir zî goşan ra kemênabi. Yarê ra hes 
kerdêni. Ca-ca ganê yini aciz bîni xeberî eştêni yewnan. 

Xal Bekirî vatêni: 

- Emer, korey zor a. Merdum îngişti erzenu kê û kê nêzonî kam o. 

Dat Emerî zî bindê inê vatişî de nêmendê. Vatê: 

- Beko, Beko! Kerrey hîna zor a. Şar mayê kê vano û veng nîno 
merdumî. Qey inay zorêr çiki estu! 

Hevpeyvîn 


Şaredara Nisêbîn’ê Ayşe Gökkan: 

Em êdî bi kurdî jî kar dikin 

Êdî em afîşên xwe jî bi kurdî derdixin, wek pîrozkirina sersalê, afîşên cejnan, em 
hemûyan bi kurdî, tirkî, erebî û suryanî derdixin. Niha ji bo sersalê em afîşên xwe bi 
çar zimanan amade dikin. Ji bo ku ev dera pirçandî ye û ez bawer im êdî meşrûyeta 
wan me da qebûlkirin. 



SIRWAN HECI BERKO 

Eyşexan, ew çend sal e tu Saredara 
Nisêbîriêyî? 

Ez sala 2009’an, di 29’ê Adarê 
de hatim hilbijartin. 8 mehên min 
qediyan, em ketine nav 9 mehan. 
Wexta cara din ez hatim Nisêbîriê, 
hinek bala min kişand, min oto- 
mobîla paqijkirina bajar dît, bi 
kurdî li ser danîbûn, Şaredariya 
Nisêbîriê. Ji bo min balkêş bû. Ji bo 
we ev tişt normal e? 

Belê, êdî normal bû. Ji ber ku 
zêde bûn, êdî normal bûn. Niha em 
herdû zimanan bikar tînin, ne tiş- 
tekî hiqûqî ye, lê di meşrûtiyetê de 
me da qebûlkirin, lê hê qanûn ne- 
hatine guhertin. Kengê bixwazin 
dikarin dozê vekin, ji bo ku kurdî 
ye. Edî em afîşên xwe jî bi kurdî 
derdixin, wek pîrozkirina sersalê, 
afîşên cejnan, em hemûyan bi 
kurdî, tirkî, erebî û suryanî derdi- 
xin. Niha ji bo sersalê em afîşên 
xwe bi çar zimanan amade dikin. Ji 
bo ku ev dera pirçandî ye û ez 
bawer im êdî meşrûyeta wan me da 
qebûlkirin. Eger pirsgirêkek jî der- 
keve, ew bixwe pirsgirêka qanûnan 
e, ne ya gel e. 

Yanî hûn wek şaredarî xwe maf- 
dar dibînin ku hun pirsgirêkên 
xwe li gorî rewşa xwe çareser 
bikin? 

Belê, jixwe xizmet ji bo mirova- 
tiyê ye, karê ser erdê, bin erdê, rê, 
av û xizmeta paqijiyê, evana hemû 
tiştên xwezayî ne ku şaredarî jê 
berpirsyar in. Lê deverên wek Ni- 
sêbîn’ê bi tayebt li Kurdistan’ê, pir- 
çandî ne, bi giranî kurd in, ereb jî 
têde dijîn, 105 malbatên ereb hene 
li Nisêbîn’ê, suryanî û êzdî hene, 
ango bi oldarî jî cudatî hene. Em 
hemû nasnamên çandan li Nisê- 
bîn’ê diparêzin û wek xebateke şa- 
redariyê dibînin. Li hemû cîhanê jî 
wisa ye, yanî deverên taybetî yên 
wan hebin, ew li gor taybetmendi- 
yên xwe bi zimanê xwe diaxivin, 
me jî wisa kiriye, tiştekî zêdetir tu- 
neye. 

Li Ewrûpa dibêjin, ji dema ku AKP 
hatiye ser desthilatê, rewş baştir 
bûye, nerîna we jî ew e? 

Di hiqûqê de guhetin nehatine 
kirin, kengê bixwazin wê deqîqê di- 
karin min dehne bikin. TRT6 jî ve- 
kirine, lê resmiyeta wan tuneye. 
Yek here dozekê veke, bêje TRT6 
ne qanûnî ye, dikarin bigrin, yanî 
em jî wisan e, em meşrûtiyeta xwe 
dikin, 30 sal in em doza mafên xwe 
dikin, lê evana bi qanûnê nehatien 
guhertin, ji bo ku bi qanûnê neha- 
tine guhertin jî, di bin rîskê de ne. 
Niha ji bo ku ez di hilbijartinê de bi 
kurdî axivîme, ez hatime cezakirin, 
ango 6 meh heps û 450 milyon ce- 
zayê pere. Berê digotin çiqas dem 
derbas be, êdî kurdî serbest e, ez 
hin bi kurdî sûçdar im, wexta dik- 
evin qeyda min, dibêjin ewa sabiqa 


wê ye, yanî ji bo ku te bi zimanê 
kurdî axivî ye. Di qanûnê de sabîqa 
ye, lê evana ji bo ku propaganda 
xwe bikin, bê qanûn jî dikarin 
bikin. 

îro em di şaredariya Nisêbîriê de 
bi kurdî diaxivin, li pêş me ROJ 
TVheye, hûngovarên kurdî belav 
dikin bi zimanê kurdî, yanî di 
salên 90 ’î deev yek ne mumkin bû, 
yanî hûn dîsa jî nabînin ku hinek 
guhertin çêbûne? 

Ev guhertin me kiriye jixwe, yanî 
ya ku ji aliyê dewletê de ye, neha- 
tiye kirinê. Ji aliyê me Nisêbîn sedî 
sed kurd e û sedî sed jî zane bûye, 
kes nikaribe jî bide sekinandin, lê ji 
aliyê dewletê de yê ku were guher- 
tin, ew çênebûye. Gel xwe guher- 
tiye û mafê xwe bikar tîne, bê 
qanûn. Dibêje ez qanûna te nas 


nakim. Lê dewletî jî wan qanûnan 
herdem wek astengiyekê yan wek 
barekê bide ser ku bêjê ez kengê 
bixwazim te bidim sekinandin. 
Niha dewlet dibêje, em dixwazin 
hinek guhertinan çê bikin, hinek 
gavan berbi kurdan bavêjin, kurd 
jî dibêjin dewlet van guhertinan ji 
ber xêra Yekîtiya Ewrûpa’yê ki- 
rine, hûn hinekî mafê dewletê jî 
nabînin ku wan tiştekî baş jî ki- 
ribe, yan hûn qet tiştekî baş nabî- 
nin ku vê hikûmetê kiribe? 
Dewletê hemû amûrên xwe bikar 
anîn, nikaribû bide sekinandin, dev 
jê berda, lê bi qanûnî dev jê beme- 
daye. Êdî hêza dewletê têrî nake, ji 
bo ku qetlîam kirin, gund vala kirin 
û wd... hemû tişt ceribandine, tiştê 
ku nehatiye ceribandin, tuneye. Wê 
demê jî li cîhanê perîşan dibe, yanî 
wekî ku nikare bide sekinandin, 
wek mecbûriyetekê çêbûye. Yanî 
dibêje ez mecbûr e ku ez êdî nekim. 
Lê heta qanûn neyê guhertin, ev 
xeter û rîska her heye. Yanî dewlet 


çawa bihêz e, gel hatiye sekinan- 
din, di hemû cîhanê de wisa ye, yên 
ku pirsgirêkên wan ên olî, netewî, 
çînî û wd hene, berxwe didin, dew- 
let neçar dimîne qebûl dike, lê di 
Tirkiyê de dewlet ji bo ku qanûn 
neyên guhertin, vê carê ber xwe 
dide. Ji bo ku 10 salên din dikare 
bêje qanûn wisa naxwaze, we çima 
kiriye û bi vî awayî te bixe bin ba- 
rekî mezin, wisa dewletê jî fem ki- 
riye, ku belê kurd êdî zane bûne û 
nayên sekinandin, ew jî bîçekê 
nerm bûye, lê ji bo ku hêza wî na- 
gihîjê, nerm bûye. 

Tu şaredara çend kesayî? 

Vir bi fermî 88 hezar û 300 kes e, 
lê ji bo ku koçberî jî heye, 100 
hezar kes derbas dike. Yanî deve- 
reke dîtokî ye û nêzîk 4 hezar sal 
dîroka Nisêbîn’ê heye. 


Te çend ji sedî deng anîn di hilbi- 
jartinan de? 

Nêzîk ji sedî 83 bûn. 

Bawer im kêm şaredar bi vî dengê 
zêde serketin? 

Li Tirkiyê 3 kes in, ew jî hemû li 
Kurdistan’ê ne. 

Niha virmirov dibîne, dema mirov 
Amed’ê, Nisêbîn’ê, cihên ku şare- 
darên kurd lê hene dibîne, pêşketi- 
nan dibîne, ji ber vê yekê xelk we 
hildibijêre? Yan ji berku hûn kurd 
in, xelk dengê xwe dide we? 

Belê, tenê ji ber şaredariye ne, ji 
bo ku meclisa me 25 kes endamî 
heye, ji wan 25 kesan her 25 jê par- 
tiya me ne. 5 Meclisa Giştî heye, 3 
bajarokên vir hene, hemû yên par- 
tiya me ne. Yanî eva hilbijartineke 
nasnameyî ye jî, ne tenê ya xebatê. 
Belkî xebatên şaredariyê jî bêne 
ecibandin jî, lê weke temsîliyeteke 
Kurdistanî dibîne, hem nasnama 
xwe ya kurdewarî ye, hem xebatên 
şaredariyê bi hev re hildibijêre, 
lewra hêjmar zêde dibe. Yanî eger 


tenê xebatên şaredarî bûya, ez 
bawer im jimare ew qas zêde neb- 
dibû, belkî kêmtir, belkî heta neha- 
tiba hilbijartin jî. 

Dema em îro hatin Nisêbîn’ê, me 
di çend kolanên we degelekkuncal 
dîtin, eva karê we ye, hûn çima ko- 
lanên xwe hinekî serrast nakin? 
Yan karê dewletê ye, renge ber 
dewletê bikeve? 

Belê, kîjan alî. 

Wexta mirov ji Mêrdîn’ê tê? 

Belê wexta mirov ji Mêrdîn’ê tê, 
ne erdê em ye. riya dewletê ye, lê li 
Nisêbîn’ê jî hemû kar neqediya ye. 
ji ber ku 80 sal in tu kar têde ne- 
bûye, heta ev 10 salên dawiyê, em 
bêjin karê 70 salî ketiye serhev. Ne 
dem, ne abûrî û ne teknîk jî têrê 
dike ku çêbibe. Lewra rast e, pirs- 
girêkên bajêr hene. Ev riya ayîdê 


dewletê ye, pirsgirêka vir heye, lê 
di nav bajêr de jî me pirsgirêk hene, 
ji bo ku ji 10 salan berî niha ve şa- 
redarî pir hatiye deyndarkirin. Ji 
sedî 40 ji bo deyn qut dikin, yê 
mayî jî têrî bajêr nake ku mirov 
hemû xizmetê bike. Lê li vir gel bi 
dildarî û bêhna fireh hinekî tahe- 
mula wan dikin, lê dizanin di demê 
de dê çê be, yanî pirsgirêk tê fehm- 
kirin, lê hemû pirsgirêkên bajar ça- 
reser nebûne û pirsgirêkên giring 
hene. 

Dû pirsên min mane, yek jê ev e 
mirov xwe çawa hest dike dema 
mirov dibîne partî tên qedexeki- 
rin, te xwe çawa hest kir roja ku 
meclîsê biryara qedexekirina par- 
tiya te da? 

Belê xemgînî, acizî û dilmelûlî 
tevlîhev dibe, ji bo ku ez bi îrada 
xwe di wê partiyê de bûm. Yanî ji 
dema HEP û DEP’ê heta niha ez 
tim dibûm endam, lê ez bi îrada 
xwe jê nediqetiyam, partî dihatin 
girtin, ez neçar dimam. HEP, DEP, 


HADEP, DEHAP û DTP, ez en- 
damê pênc partiyan ;bûm, her 5 
partî jî hatin qedexekirin. DEHAP 
li girtin bû, wan xwe fehs kir, ji 
dewletê re qencî kirin. Ez bi îrada 
xwe qeydî wê partiyê dibim, lê dijî 
îrada min ev partî tê qedexekirin. 
Yanî ne carek, ne dû, ne sê. Vê care 
min gotibû êdî bes e, lazim e wisa 
goristanên partiyan li Tirkiyê çêne- 
bin, bi taybet yên ku piştgiriyê 
didin kurdan. Pêwîst e ev pêvajo 
were sekinandin, ev pirsgirêkeke 
mirovatiyê ye, civakî ye, ya cîhanê 
ye, ya mafê mirovan e. yanî çawa 
yek partî ku ez bi îrada xwe bibim 
endam û bigre û bêje ez ten as 
nakim, tu endam î an na. 

Pirsek din a dawî ya min ev e, niha 
vîze di wexta Sûriye û Tirkiyê de 
rabûye, çûn û hatinekzêde heye, bi 
taybet ji aliyê binxetê pir kes tên 
vir, ji bo we bawerek e li vir, hûn vê 
yekê çawa dibînin? 

Na, gelekî baş e. jib o ku berê 
tenê di cejnan de gel dikaribû 
hevdû ziyaret kira, yanî di rewşekî 
gelek nebaş û ne layîqî mirovatiyê 
de dijîn, bi hezaran kes lazim bû di 
rojekê de derbas bûna, a niha vîze 
rabû, hemû kes kengê bixwazin, di- 
karin azad derbas bin. Ji bo abûriyê 
jî baş bû. 

Feydeya we tê an na? 

Na, na. Wîze ji bo mirovan buha 
bû, niha bê vîze bi rihetî li derî der- 
bas dibin, dicing û tên. 

Yanîfeydeyeka aborî ji Nisêbîn’ê re 
tê? 

Kêm, ne ewqas zêde. Ji bo ku 
yên ku tên kesên xizan in, ne yên 
dewlemend in. heke nikare bi vîze 
biçe, ev tê wê manayê ku xizan e. 
lê dîsa jî çûyîn, hatin têkiliyên ci- 
vakî, danûstanên mirovatiyê xurttir 
û rihetir bû, ev gelekî giring e jib o 
me. Bo nimûne ez dû cejnan çûm 
sînor, wexta ku tên û dicing, yanî 
wek şaredar em dicing jib o ku pirs- 
girêkan dernexin, hem jî ji bo ku 
em jî wan pîroz bikin. Ez gelek aciz 
dibûm ku ewqas insane bi hezaran 
zarokên biçûk, kal û pîr neçar bûn 
wê rojê derbas bûna. Ez keyfxweş 
im ku cejnên pêş me dê ewa tu- 
nebe. 

Etûn difikirin wekşaredarî bi Qa- 
mişlo re tiştekî bikin, egeraliyê Sû- 
riye bihêle? 

Belê, eger bihêlin, ji xwe em cî- 
ranê hev in û em herdem di cejnana 
de li sînor hev dibînin, em proto- 
kolê hevdû pîroz dikin, ez bawer im 
di demên pêşde dê çêbe, ger zêde 
astengî neyên derxistin, ji bo ku em 
sûryanî ne, li vir jî sûryanî hene, 
Şaredarê wir sûryanî ye, ya vir kurd 
e û kurd yek e. Wisa hevaltî û dos- 
tîniyek di navbera şaredariyan de 
dê wek mînakê be. Sîstema wir 
erebî ye, ew sûryanî ye, sîstema vir 
tirkî ye, şaredar kurd e. Wisa wek 
mînakekê ye ku ji pêş de hîn baştir 
aştî çêbibe jî. 



Şaredara Nisêbîn ’êAyşe Gökkan li pêş Navenda Çanda Mîtanîji bo azadiya jinê û demokrasiyê daxuyaniyekê dide. (Wêne: Rûdaw) 

Ev der sar e: 

Trajediya kurdan li ber 
dilê fransiyan 


Kevneparlamenter 
karê paqijiyê dike 






Paris (Rûdaw) - ‘Ev der sar e’ 
navê fîlmê derhênerê kurd Mansur 
Tural e. Tural ku ji Bakurê Kurdis- 
tan’ê ye û ji mêj ve li Fransa dijî, 
yek ji derhênerên naskirî ye. 

Filmê Tural, ‘Ev der sar e, behsa 
bûyerên serhildanên kurdan û ji- 
yana gundekî Kurdistan’ê û serpê- 
hatiya wan dike. Di ‘Ev der sar e’ 
de, Farzin Sharos, Ahmet Zirek, 
Ronahi Tural wek lîstikvan dilîzin. 

Piştî ku fîlm ket wîzyonê bala 
rexnegirên fransî kişand, li ser 


Tural û sînamegeriya wî di çapeme- 
niya fransî de gelek nivîs, şîrove û 
rexne hatin kirin. Demek berê di 
rojnama Le Monde de rexnegirê sî- 
nemayê û nivîskarê Le Mondê Jac- 
ques Mandelbaum jî li ser fîlmê 
Tural nivîsek weşand. Mandelbaum 
di nivîsa xwe de wiha dibêje: 

‘’Di fîlm de zilma leşkerên tirk 
ku bi hovîtiyê tirsê dixin dilê mil- 
letê kurd derçûye pêş. Li ber çavê 
millet jinek, mêrê wê û kurê wan bi 
darvedikin, vê yekê li hember her- 


kesî ji bo îbret bistînin dikin. Pencî 
sal piştî vê dîroka di vî fîlmî de tê 
raxistin, dîsa bi heman tişt û heman 
barbariyê ji alî heman artêşa tirk ve 
tê domandin. Yanê piştî ew çend 
dem tiştek negoriye.” 

Di fîlmê ‘Ev der sar e’ de Fatma 
dayika kurikê deh salî ye, alikariya 
serhildêran dike û ji ber vê yekê ew 
jî ji aliyê leşkerên tirk ve tê kuştin. 
Salahadin feqiyekî kurd e, li heqî- 
qeta îslamê digere. Ji bo xwe û dora 
xwe ronî bike, li ser nikokiyê, 
zilmê, qederê, rastî, heqîqet û 
xweda lêkolinan dike. Kurê Fatma 
û Salahadin ji gund derdikevin û 
heta digîjin bajarekî mezin. Li hem- 
berê xwe faşîstan, mafyayan û pe- 
reperestan dibînin. Selahaddin kurd 
û Musulman e. Ew kesên ku li cem 
wan dimine jî Musulman in lê tir- 
kayetiyê li ser wî ferz dikin û dix- 
wazin berê wî bidin rêyeka 
din, Selehedin di vê serpêhatiyê de 
hinekî din li ser wateya heqîqet û 
qederê şiyar dibe. 

Mandelbaum di encama nivîsa 
xwe de wiha dibêje: ‘’Herçend fîlm 
di hinek cihan de lewaz be jî, ser- 
keftina wî ew e ku mirov di fîlm de 
qedera kurdan dibine û di gelek ali- 
yan de jî serkeftî ye.” 

Li aliyê din rexnegirê sînemayê 
yê Fransî Francis Dubois di derbarê 
filmê Mansur Tural de di malpera 
Synsicat national de nirxandinek 
nivîsand. Dubois wiha dibêje: 

‘Ew der sar e’ fîlmê dirêj yê 
Mansur Tural yê yekem e. Ew der 
sar e filmekî herî bilind û cihê xwe 
girtiye, bi mijara xwe ya bê tirs 
hesab dixwaze. Fîlm mirov aciz 
nake. Her wêneyekî vî fîlmî tiştek 
dide û ne vala ye. Mezinatiyeke bi- 
lind di fîlm de tê dîtin. Lîstîkvanê 
fîlm zaîf in di fîlm de, lê em bi vî 
fîlmî gelek tiştan hîn dibin û em 
serbilind in bi yekî wek derhêner 
Tural. 


Lilo Friedrich 

Bonn - Navê wê Lilo Friedrich 
e, siyasetvaneke alman e. Ew niha 
li Bonn’ê dijî. Dema ku navê wê di 
medyayê de belav bû, ji berê meş- 
hûrtir bû. Niha ew li Almanya ji- 
neke medyatîk e. Ew 7 salan (1998 
- 2005) di Parlamentoya Almanya 
parlamenter bû. Piştî 7 salan careke 


din bû kandîdat, lê qezenc nekir. 

Dema ku derbasî parlamento 
nebû, ji xwe rêyeke din ya jiyanê 
hilbijart. Wê ji berê de pirr hez dikir 
ku alîkariya kalepîran bike. Ji ber 
vê yekê serî li nexweşxaneya ku îx- 
tiyar lê dimînin da, ji bo ku ji xwe 
re karekî bibîne. Di serlêdana xwe 
de dibêje ku ew dixwaze alîkariya 
nexwşên ixtiyar bike. Lê belê nex- 
weşxane bi sebeba ku ew bi te- 
mene, daxwaza wê qebûl nakin. Li 
kar digere. Nikare karekî ku bi dilê 
wê be bibîne. Demekê bêkar di- 
mîne, lê sebra wê li bêkariyê nayê. 
Parlamentera berê Lilo Friedrich 
ku 6 zarokên wê hene, 
e: “Ez nikarim li mal 
lê ez kar jî nabînim...” 
dawiyê, dema ku bêçare di- 
biryarê dide dest bi karê pa- 
qijiyê bike. Karê paqijiyê li 
Almanya sektoreke mezin e. Ew 
hez dike alîkariya wan îxtiyaran 
bike ku naxwazin biçin li nexweş- 
xaneyên ixtiyaran bimînin. Dest- 
pêkê diçe malên wan paqij dike. 
Piştre ew diçe malên xelkê din û 
buroyan jî paqij dike. Di karê xwe 
de seetê 11,50 euro qezenc dike. 
Heftê 5 rojan kar dike. Ew niha di- 
fikire ku şîrketeke paqijiyê ava 
bike. Ew dibêje: “Ne şerm e ku bi 
karê paqijiyê rabe, lê tiştê şerm ewe 
ku li mal rûne û bêkar bimîne...” 


Ji rûniştina parlamenê dûr ma 

Ji serokwezîriyê 
hat avêtin 


Serokwezîrê Vanûatû, Edward Natapei li gel malbata Obama. 


Köln - Ji ber ku sê caran li pêş 
hev bêyî lêborîn tevî civînên par- 
lamenê nebû, Serokwezîrê Va- 
nûatû, Edward Natapei, ji serok- 
wezîriyê hat dûrxistin. 

Li ser biryara dûrxistina Ed- 
ward Natapei ji postê wî, ber- 
devkê serokê Parlamena Vanûatû 
daxuyaniyek da û got ku tenzî- 
mên parlamenê di vê darbarê de 
ronî ne û bi giştî tên zanîn. 
Nûçeya dûrxistina serokwezîr ji 
ser karê wî girava li Başûrê Pasî- 
fîkê tevlîhev kir û Natapei bi lez 
û bez ji civîna Commonwealth li 
Trînîdad û Tobago vegeriya we- 
latê xwe û hikûmet bi awayekî 
awarte civiya. 

Heta destnîşankirina serokwe- 
zîrekî nû wê kabîneyeke demkî 
karê hikûmetê birêve bibe. Pis- 


porê siyasî Derek Brien ji ber 
piştguhxistina vê qerarê matma- 
yîbûna xwe anî ziman û got: “Ev 
tiştekî ku nayê bawerkirin e. 
Çawa mirov dikare tiştekî wiha ji 
bîr bike?“ Ji bo ku Edward Nata- 
pei postê xwe winda nekiribûye, 
tenê pêwist bû ku lêborîna wî li 
cem serokê parlamenê bihata 
kirin, ku ew çend rojan ji bo ser- 
danan li derveyî welat e. Di îlona 
2008’an de Edward Natapei bo 
cara duyem wek serokwezîrê Va- 
nûatû hatibû hilbijartin. 

Ev ne cara yekê bû ku parla- 
menterekî li Vanûatû ji ber beş- 
darnebûna civînên parlamenê 
postê xwe winda dike. Di salên 
1980’an de jî parlamenterekî ji 
ber heman sedemê postê xwe 
winda kiribû. 


Li Çîn'ê keç bidest nakevin 


Beijing - Heta sala 2020’an zê- 
detirî 24 milyon mêrên çînî rûbi- 
rûyê tenêbûnê dibin û keçek bi dest 
wan nakeve da ku bizewicin. Se- 
demê vê yekê jî têkçûna hevsen- 
giya ku ji ber jinavbirina 
korpeleyên (zarokên hê di zikê da- 
yikan de) mê, di navbera zarokên 
nêr û mê de peyde bûye. 

Li gor raporên ku akademiyên 
zanista civakî li Çîn’ê amade ki- 
rine, jinavbirina korpeleyên mê hê 
di nav çîniyan de nemaze li gundan 
bi rêjeyeke bilind tê kirin, ku bûye 
tehdîteke rasteqîn li ser rawestan- 
dina hevsengiyê di navbera nêr û 
mêyan de. 

Li Çîn’ê ku jimara daniştvanan 
milyarek û 300 milyon e, daniştva- 
nên gundan zêdetir hez ji zarokên 
nêr dikin û sedema vê yekê jî bi 
kevneşopiyan ve girêdayî ye. Li gel 
nebûna sîstema xanenişînê û garan- 
tiya civakî, ji ber li gundan dê û bav 


pişta xwe bi kurên xwe girê didin 
da ku hevkariya wan bike. Lê eger 
ya mê mêr kir ji bav û dayika xwe 
dûr dikeve û li gel xêzana mêrê 
xwe dijî. 

Li gor serjimariya ku Komîsyona 
Plandanîna Malbatê wergirtiye, sa- 
la 2009’an li beramber her 119 za- 
rokên kur, tenê 100 zarokên keç ji 
dayik bûne. Berpirsên Çînî dibêjin 
jimara normal 103 -107 kur li be- 
ramber 100 keçan e. Pisporên Çînî 
pirsgirêka serekî vedigerînin wê 
yekê ku di warê pizîşkî de hatiye 
dîtin, ew jî ku testên pizîşkî yên nû 
dikarin regezê korpele yê di zikê 
dayikê de destnîşan bikin. 

Zehmetiya dîtina jinê li hinek 
navçeyên Çîn’ê gelek caran dibe 
sedemê jinrevandinê û carina ev 
yek digihe sînorên welatên hevsî- 
norên Çîn’ê. Li Çîn’ê li gor yasa- 
yan her malbatek dikare tenê 
zarokekî çêbike. 

















